Pokemon Unite dinobatkan Game terbaik Google Play’s Best of 2021!

Baru-baru ini, Google telah mengumumkan pemenang untuk Google Play’s Best 2021 dan nampaknya Pokemon Unite kali ini dinobatkan sebagai game terbaik Google Play 2021. Untuk mengalakkan inovasi merentas Google Play, anugerah tahun ini dikembangkan kepada aplikasi dan game tablet serta aplikasi Wear OS dan Google TV.  Dengan memperkenalkan ciri permainan yang unik dan memberikan pengguna pengalaman yang terbaik, pemenang Google Play’s Best mewakili perkara yang dipuerlukan dalam pembangunan aplikasi dan game.

Pada tahun lepas, Genshin Impact membawa pulang anugerah tersebut tetapi pada tahun ini, giliran Pokemon Unite pula. Permainan MOBA ini memperoleh anugerah Best Game of 2021, merangkul anugerah utama untuk tahun ini. Free Fire oleh Garena pula dipilih sebagai permainan User’s Choice 2021.

Game lain seperti League of Legends: Wild Rift dan Marvel: Future Revolution ada dalam senarai Best Competitive Game. Donut County dan My Friend Pedro pula berada dalam senarai Best Indie dan Crash Bandicoot: On The Run pula dalam senarai Best Pick Up And Play.

Aplikasi bukan permainan yang memenangi anugerah termauk Balance sebagai “Best App of 2021”, Disney+ dalam senarai popular di Google TV dan Paramount+ sebagai aplikasi “User’s Choice 2021”. Anda boleh melihat senarai penuh pemenang untuk setiap kategori Google Play Best of Play 2021!

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Top Awards
User’s Choice Aplikasi: Paramount+Game: Garena Free Fire MAXBest AppBalanceBest GamePokemon Unite

Pemenang Best of Play 2021 Game
Best CompetitiveLeague of Legends: Wild RiftMARVEL Future RevolutionPokemon UniteRogue LandSuspects: Mystery MansionBest Game ChangersInkedJanKenUP!Knights of San FranciscoOverboard!Tears of ThemisBest Indie Indies7 Billions HumansBird AloneDonut CountyMy Friend Pedro: Ripe for RevengePuzzling Peaks EXE

Best Pick Up & PlayCats in TimeCrash Bandicoot: On the Run!Disney POP TOWNSwitchcraftTowersBest for TabletsChicken Police – Paint it RED!League of Legends: Wild RiftMy Friend Pedro: Ripe for RevengeOverboard!The Procession to Calvary
Tahniah kami ucapkan pada pemenang tahun ini! Agaknya tahun depan game mana pula yang akan memenangi anugerah hebat Google Play. Untuk segala liputan mengenai game dari kami, sila klik pautan ini.
Sumber: google
 Muat turun di sini

Pokémon UnitePublisher: Tencent GamesDeveloper: TiMi StudiosRelease Date TBCAndroid, iOS, Nintendo Switch
Pokémon Unite adalah permainan video arena pertempuran dalam talian percuma untuk dimainkan yang akan dimajukan oleh TiMi Studios dan diterbitkan oleh Tencent bekerjasama dengan Syarikat Pokémon untuk Android, iOS, dan Nintendo Switch. Perkara itu diumumkan dalam persembahan Pokémon Presents pada 24 Jun 2020.

Jangan lupa untuk ikuti kami di TikTok!
  @gamersantaimy
Tags: Google PlayGoogle Play's best games of 2021Google Play's Best of 2021Pokemon UniteTimi Studio Group


Aksi RPG popular Jepun, Mirage Memorial Global akan keluar di Android & iOS pada 17 Oktober!

Sangat disyorkan oleh pelantar DMM Jepun, Mirage Memorial Global, boleh didapati di dalam
App Store (iOS) dan Google Play Store (Android)! Apa yang istimewa? Aksi JRPG baru! Lakonan suara mantap! Jangan tunggu lagi! Mirage Memorial Global adalah animasi RPG animasi, dan muat turun keseluruhannya di Jepun telah cecah posisi kedua terbaik dalam kategori Top Free Game.

Dua puluh ribu tahun telah berlalu sejak akhir sejarah manusia, dan pemain akhirnya terbangun. Lebih dari 100 pengikut cantik yang dicipta semula dari DNA tokoh-tokoh terkenal dalam sejarah telah berkumpul dengan berani dan penuh harapan. Sekarang, tolong ketuai pengikut-pengikutmu untuk membuka semula Time Gate bagi menewaskan Lucifer dan selamatkan Mirage Memorial! Sementara itu, ikatan anda dengan pengikut akan terbentuk secara rasmi.

Para pengikut dalam game ini adalah gadis anime comel. Mereka dibahagikan kepada empat kategori: Water System, Light System, Fire System and Wind System serta sangat berbeza antara satu sama lain. Sebagai contoh, Wind System adalah output fizikal seperti Angel Lucifer, watak mitologi Athena dan pengikut pintar Phoebe manakala untuk Fire System, setiap watak mempunyai keunikan sendiri seperti watak mitologi Nuwa mempunyai serangan dan pertahanan yang sangat baik.
Selain daripada mod kempen, terdapat juga banyak elemen lain dalam permainan. Pemain boleh
meningkatkan watak mereka di Home System, bermain dengan rakan-rakan dalam Alliance, dan bermain PVP, GVG, Boss Battle menggunakan koleksi kad mereka sendiri.

1 of  4

-
+

Pemain boleh pre-register Mirage Memorial Global di App Store atau Google Play Store sekarang dan jika ingin maklumat lanjut, boleh lawat laman web rasmi mereka.
Jangan lupa untuk ikuti kami di TikTok!
  @gamersantaimy
Tags: App StoreGoogle Play StoreJRPGMirage Memorial Globalpre-register


Anime Attack on Titan Final Season Part 3 Akan Tayang Pada Mac Ini! Ada Dua Bahagian!

Siri anime Attack on Titan The Final Season akhirnya mengeluarkan berita terbaru mengenai tayangan untuk penamat siri tersebut. Melalui akaun Twitter rasmi, diumumkan bahawa Attack on Titan Final Season Part 3 akan ditayangkan pada bulan Mac ini! Lebih mengejutkan lagi, ia akan terbahagi kepada dua bahagian.

TVアニメ「進撃の巨人」The Final Season完結編（前編）NHK総合にて3月3日（金）24時25分よりスペシャル放送！PV第1弾を公開しました！https://t.co/wZAuhitih4#shingeki pic.twitter.com/sc4oVQ022u

— アニメ「進撃の巨人」公式アカウント (@anime_shingeki) January 17, 2023

Bahagian pertama anime Attack on Titan Final Season Part 3 akan ditayangkan pada 4 Mac ini, manakala bahagian kedua akan disiarkan pada tarikh yang akan diumumkan kemudian. Bersama-sama pengumuman ini, trailer baru telah dikeluarkan telah dikeluarkan. Anda boleh menonton video tersebut di bawah.

Kepada anda yang tidak mengenali siri ini, Attack on Titan merupakan karya manga oleh Hajime Isayama dan pertama kali diterbitkan dalam Bessatsu Shounen Magazine pada tahun 2009. Siri manga tersebut sudah pun berakhir pada bulan April 2021 dengan jilid ke-34.

Ia telah mendapat adaptasi anime oleh Wit Studio pada tahun 2013 dan telah diambil alih oleh MAPPA untuk musim terakhir yang dibahagikan kepada tiga bahagian. Bukan setakat anime sahaja, siri ini juga mendapat adaptasi filem live action, novel dan juga game, tidak kiralah konsol mahupun mobile.
Mesti ramai antara anda tidak sabar untuk menontonnya, betul tidak? Harap-harap bahagian pertama anime tidaklah tergantung. Jenuh juga mahu tunggu tayangan untuk bahagian kedua pula. Untuk mendapatkan segala liputan mengenai Attack on Titan daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Attack on TitanAttack on Titan Final Season Part 3Shingeki no Kyojin


Playstation 5? Berjuta Batu…Jauhnya

Mesti korang penah at least ter-tengok ada orang posting kat FB yang konsol Playstation 5 tu kan? Kononnya macam XMB menu tu ada kat konsol tu sendiri. Pastu excited tak tentu pasal.

Write-up ini adalah untuk clarify kan tentang khabar angin, kalau-kalau lah Playstation 5 akan keluar tahun ni. Menurut sumber-sumber kat Kotaku, masih jauh lagi. Mungkin 2020.
PS4 dan Xbox One dah 5 tahun kat pasaran, dan ramai gamers macam nak ready kumpul duit nak beli PS5. Kalau ikut sebelum ni, PS4 keluar 7 tahun lepas PS3 dan Xbox One plak 8 tahun kemudian lepas Xbox 360.
Kalau ikut sumber-sumber dari industri, terutamanya dari developer games; ada yang cakap diorang tahu gak sikit pasal Sony punya plan. Tapi diorang kata 2019 pun blom kompom. Mende-mende gini susah nak speculate, bukan macam Apple yang keluar phone baru tiap tahun bulan 9. Plan Sony boleh bergerak-gerak, ke depan dan ke belakang. Sony kena plan hardware combination yang mana yang nice. Lagi yang boleh ubah plan diorang adalah langkah kajang daripada Microsoft ataupun competitor lain.

Kotaku gak ada mention perbualan dengan developers (even dengan developers first party Sony) yang diorang pun tak aware dengan PS5 ni. Yang keje buat games untuk release 2019 pun tak tau, so diorang memang tengah develop game kat PS4 la. Korang bayangkan kejam tak bila diorang dah siapkan game untuk PS4 nak keluar 2019, tiba-tiba Sony announce 2019 nak enjut PS5.
Pastu minggu lepas ada khabar angin kata Development Kit untuk PS5 dah diberi kat developer games; dan klu-klu semua cakap hujung 2018 adalah tarikh keramat untuk PS5. Tapi semua ni karut sebab; kalau nak keluar hujung tahun, pada peringkat ni konsol baru ni dah kena ada kat manufacturing line.

Pasal Dev Kit plak (pada yang tak tau, Dev Kit ni proprietary hardware untuk konsol tu yang developers kena guna untuk buat game untuk konsol tertentu) kalau dah ada pun, rupa dia mesti macam PC je. Dengan graphic card dan CPU yang konsol baru tu mungkin akan guna. Takde rupa konsol pun. Developer ni akan keje dengan beberapa Dev Kit sebelum Sony finalize. Dan keje-keje ni bukan seminggu punya cerita. Berbulan malah bertahun.
DAN, INI POINT YANG PENTING GAK. PS4 Pro (November 2016) dengan Xbox One X (November 2017). Ni refresh punya version konsol yang baru sangat keluar. Masih panas, baru nak jadi suam. Setakat ni, paling realistik pun 2020.
Pastu korang kena ingat, bila mende yang melibatkan hardware ni, apa pun mustahil. Korang tau la perkembangan teknologi skang cane kan? Mesti Sony nak hardware yang just nice untuk konsol baru diorang..
Jangan lupa untuk ikuti kami di TikTok!
  @gamersantaimy
Tags: playstation 4. playstation 5Sony


Avatar: The Way of Water kutip $1.7 bilion, filem ke-7 dengan kutipan tertinggi di dunia!

Hari demi hari, kejayaan tidak pernah lari dari filem Avatar: The Way of Water. Sekuel arahan James Cameron ini telah ditayangkan secara global sejak 16 Disember tahun lalu dan ia baru sahaja memenangi box office untuk kali keempat berturut-turut. Minggu ini juga, filem ini sudah mengalahkan Top Gun: Maverick untuk menjadi filem dengan kutipan tertinggi pada tahun 2022 dan berjaya mencapai tempat baru untuk senarai filem dengan kutipan tertinggi sepanjang masa. Avatar: The Way of Water kini merupakan filem ke-7 dengan kutipan tertinggi sepanjang masa di dunia!

Filem kedua Avatar ini kini telah memperoleh $1.708 bilion di box officedan secara rasmi telah mengatasi The Lion King 2019 ($1,663,075,401 bilion) dan Jurassic World 2015 ($1,675,537,444 bilion). Berikut adalah senarai 10 filem dengan kutipan tertinggi sepanjang masa:

Avatar ($2,922,917,914 bilion)Avengers: Endgame ($2,797,501,328 bilion)Titanic ($2,201,647,264 bilion)Star Wars: Episode VII – The Force Awakens ($2,069,521,700 bilion)Avengers: Infinity Wars ($2,048,359,754 bilion)Spider-Man: No Way Home ($1,916,306,995 bilion)Avatar: The Way of Water ($1,708,089,379 bilion)Jurassic World ($1,671,537,444 bilion)The Lion King ($1,663,075,401 bilion)The Avengers ($1,518,815,515 bilion)
Ini bermakna sehingga kini, James Cameron mempunyai tiga filem arahannya dalam senarai 10 teratas. Avatar: The Way of Water juga menjadi filem dengan kutipan tertinggi secara global semasa era pandemik dan kelima keseluruhan selepas Avatar, Avengers: Endgame, Titanic dan Avengers: Infinity War.

Avatar: The Way of Water mungkin telah menang pada hujung minggu lalu, tetapi filem eram terbaru daripada Blumhouse masih memberi peluang kepada Cameon. Namun, filem M3GAN sebenarnya telah menewaskan Avatar di box office semasa minggu pertama filem ini ditayangkan.
M3GAN mendapat kutipan lebih daripada jangkaan semua orang, dengan memperoleh $30.2 juta daripada 3,509 pawagam di Amerika dan $14.8 juta secara global, menjadikan jumlah kutipan keseluruhannya sebanyak $45 juta.

 Siapa sangka Avatar: The Way of Water akan berjaya mendapat tempat ke-7 untuk filem dengan hasil kutipan tertinggi sepanjang masa di dunia pada era pandemik ini, kan. Memang terbukti James Cameron merupakan pengarah terbaik.
Jadi, bagi sesiapa yang masih belum menonton filem ini, anda boleh dapatkan tiket sekarang di laman web GSC dan TGV Cinema. Ikuti Gamer Santai untuk mendapatkan lebih banyak berita menarik mengenai filem, siri, anime dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Avatar 2Avatar: The Way of WaterBox OfficefilemJames Cameronmovie


Black Clover: Sword of the Wizard King duduk di carta Top 5 Netflix Malaysia!

Setelah hampir 2 minggu filem Black Clover: Sword of the Wizard King mula ditayangkan di Netflix, filem ini telah menduduki carta top 5 selama 2 minggu berturut-turut di Malaysia!

Kredit: Netflix
Menurut data yang diambil daripada Top 10 Netflix, filem ini telah menduduki tempat ke-3 pada minggu pertama (data di kumpul daripada 12 Jun sehingga 18 Jun 2023), hanya dibelakang Snake Eyes: G.I. Joe Origins dan Extraction 2. Manakala untuk minggu kedua pula (dari 19 Jun sehingga 25 Jun 2023) filem Black Clover ini telah berjaya mengekalkan kedudukan dalam Top 5 mengekori filem The Boos Baby: Family Business, Extraction, The Forever Purge dan Extraction 2.

Kredit: Netflix
Untuk kedudukan seluruh dunia pula, Black Clover: Sword of the Wizard King telah menduduki tempat ke-2 dalam carta Filem Bukan Bahasa Inggeris dengan mempunyai 6,400,000 penonton dan 12,000,000 jumlah jam tontonan untuk minggu pertama.
Filem ini terus kekal berada dalam Top 3 seluruh dunia untuk minggu kedua. Jumlah penonton dan jam tontonan sedikit menurun dengan seramai 4,100,000 penonton bersamaan dengan 7,800,000 jam tontonan sahaja.
Dengan data yang diperolehi oleh Netflix, nampaknya filem Black Clover ini agak popular bukan sahaja di Malaysia tetapi di seluruh dunia.

Kredit: Rotten Tomatoes
Selain itu, filem ini juga telah mendapat kritikan yang sangat positif di Rotten Tomatoes dengan jumlah keseluruhan 83% dari pengkritik Tomatometer dan 97% dari penonton.
Kalau anda nak tahu, perjalanan cerita filem ini adalah selepas arc Elf Reincarnation dan sebelum arc Heart Kingdom Joint Struggle. Diantara arc tersebut, terdapat 6 bulan time skip dan waktu itulah tragedi ini berlaku.

Kredit: Netflix
Berikut adalah sinopsis Black Clover: Sword of the Wizard King:
“Ketika Asta terus memperoleh merit dalam perjalanannya untuk menjadi Wizard King, Wizard King sebelumnya Conrad, yang telah ditakuti sebagai jahat bersama 3 Wizard King terdahulu muncul. Setelah dihidupkan semula dengan Imperial Sword, matlamat mereka kini adalah untuk memusnahkan Clover Kingdom.”
“Budak lelaki yang bermimpi menjadi Wizard King (Asta) lawan Wizard King sebelumnya!! Pertempuran sengit yang melibatkan semua Magic Knight telah bermula ke atas Wizard King tersebut.”

Black Clover: Sword of the Wizard King kini berada di Netflix. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Black Clover movieBlack Clover: Sword of the Wizard KingnetflixRotten Tomatoes


Mod multiplayer Cyberpunk 2077 mungkin ‘dibuang’, sedang dalam pertimbangan!

Walaupun mod multiplayer Cyberpunk 2077 sudah dirancangkan, CD Projekt Red menceritakan status terkini untuk mod tersebut dalam cara yang tidak jelas semasa mesyuarat strateginya kelmarin. Sekarang, ada kemungkinan besar bahawa projek itu akan ditangguhkan atau dibatalkan!

Dengan begitu banyak update untuk Cyberpunk 2077, saya sendiri pun tidak terkejut untuk melihat CD Projekt Red membatalkan mod multiplayer ini. Walaupun tahun 2022 adalah tarikh  keluaran rasmi untuk projek mod multiplayer, CD Projekt Red tidak menawarkan apa-apa info lanjut. Namun, beberapa khabar angin dalam talian memberitahu bahawa sejenis mod Heist dan mod Deathmatch akan diadakan.

Dalam mesyuarat strategi, presiden Adam Kicinski menjelaskan perubahan yang dilakukan oleh CD Projekt Red dalam bahagian seperti kecekapan pembangunan permainan, memperkuat komunikasi dalaman, dan menyesuaikan kempen PR. Walaupun mereka tidak cakap banyak tentang mod multiplayer,  CD Projekt Red mengatakan ia sedang “dipertimbangkan semula.” Pada masa yang sama, CD Projekt Red juga mengatakan bahawa keupayaan dalam talian akan menjadi tujuan penting untuk studio.
“Kami berfokus untuk membawa dalam talian ke semua francais kami suatu hari nanti, dan bukannya membuat pengalaman berbilang pemain hanya untuk Cyberpunk. -kata CD Projekt Red.”

CD Projekt Red mungkin sedang merancang untuk meninggalkan generasi konsol sebelum (PS4, XB1) untuk mod multiplayer dan memberi fokus besar pada PC, PS5, dan Xbox Series X sebagai perkakasan yang paling sesuai untuk Cyberpunk 2077. Walaupun ada yang mungkin bersedih, ini pastinya adalah cara yang lebih elok kerana, jika CD Projekt Red menghasilkan mod multiplayer yang bermasalah, ia boleh merosakkan lagi reputasi studio.
Apa pendapat anda tentang mod multiplayer Cyberpunk 2077? Untuk segala liputan kami tentang Cyberpunk 2077, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: CD Projekt RedCyberpunk 2077mod multiplayermultiplayeronline


Nampaknya Kemaskini terbaru World War Z akan ada Misi Baru di Map Tokyo serta Zombie yang makin Kuat!

Baru-baru ini di Twitter World War Z telah berkongsi satu tweet bahawa mereka telah pasti untuk membuat satu kemaskini baru untuk perjalanan musim pertama permainan itu. Serba sedikit mengenai World War Z merupakan sebuah permainan video penembak orang ketiga (third-person-shooter) yang dibangunkan oleh Saber Interactive dan diterbitkan oleh Focus Home Interactive. Ia telah hadir pada 16 April lalu untuk platform PC, PlayStation4 dan Xbox One.

Sambung semula mengenai tweet pihak World War Z, mereka turut berkata bahawa didalam kemaskini yang akan hadir dalam masa terdekat ini akan ada tahap kesukaran yang melampau kerana zombie baru, senjata baru dan cabaran mingguan.
“Survivors all around the world get ready to fight new zombies, handle new weapons and test yourselves thanks to an extreme difficulty level and weekly challenges in the coming months! #OutLiveTheDead“.

We are thrilled to unveil the next free updates from our Season One Roadmap! Survivors all around the world 🧟 get ready to fight new zombies, handle new weapons and test yourselves thanks to an extreme difficulty level and weekly challenges in the coming months! #OutLiveTheDead pic.twitter.com/JinBhJB9ZV
— World War Z Game (@wwzthegame) May 2, 2019

Selain itu, turut mereka memberitahu di blog mereka (tekan sini) bahawa kehadiran misi terbaru di map tokyo telah bermula pada bulan Mei ini yang akan disertakan zombi yang meludah kan virus yang boleh membunuh .
Okay korang boleh checkout gameplay misi terbaru di map Tokyo ini;

Bagi bulan yang akan datang nampaknya pihak World War Z mempunyai banyak rancangan untuk dimaklumkan termasuk “new six-skull difficulty setting” pada bulan Jun. Malah, Cabaran Mingguan akan ditambah kepada permainan pada bulan Julai serta kosmetik baru yang dijangka akan datang dalam beberapa minggu.
Selain itu, mereka turut berkata bahawa terdapat lebih banyak kandungan bebas yang dibarisi untuk masa depan, termasuk “mod survival berasaskan gelombang, lobi swasta, keupayaan untuk menukar kelas semasa perlawanan PvPvZ, medan pandangan (FOV), tahap slider terperinci pada PC dan banyak lagi.

Jadi memang rasa tak sabar nak tunggu kehadiran kemaskini yang lain kan! Walaupun pada awalnya World War Z mempunyai sedikit isu, tapi nampaknya mereka berjaya menepis situasi itu dan mengembalikan permainan yang seronok untuk pemain-pemain.
Sumber: Gamebytes

Jangan lupa untuk ikuti kami di TikTok!
  @gamersantaimy


Filem anime Black Clover kini ditangguhkan, akan ditayangkan pada 16 Jun 2023 di Netflix!

Filem anime yang dinantikan oleh ramai peminat Black Clover kini ditangguhkan kepada tarikh baru. Sebelum ini Black Clover: Sword of the Magic Emperor telah dijadualkan untuk ditayangkan di Netflix pada 3 Mac 2023. Namun, akibat dengan penangguhan ini, filem Black Clover: Sword of the Magic Emperor dijadualkan semula pada 16 Jun 2023.

Menurut halaman rasmi Black Clover Movie, “Kali ini, filem “Black Clover: Sword of the Magic Emperor”, yang dijadualkan ditayangkan pada 3 Mac, telah ditangguhkan kerana kelewatan pengeluaran akibat penularan jangkitan coronavirus baharu. Kami dengan tulus memohon maaf kepada semua orang yang tidak sabar menunggu pelepasan untuk laporan sedemikian.”

Tarikh keluaran baharu dijadualkan pada hari Jumaat, 16 Jun.

Berikut adalah sinopsis Black Clover: Sword of the Magic Emperor:

Ketika Asta terus memperoleh merit dalam perjalanannya untuk menjadi Wizard King, Wizard King sebelumnya Conrad, yang telah ditakuti sebagai jahat bersama 3 Wizard King terdahulu muncul. Setelah dihidupkan semula dengan Imperial Sword, matlamat mereka kini adalah untuk memusnahkan Clover Kingdom.
Budak lelaki yang bermimpi menjadi Wizard King (Asta) lawan Wizard King sebelumnya!! Pertempuran sengit yang melibatkan semua Magic Knight telah bermula ke atas Wizard King tersebut.

Saya ingin mengingatkan anda bahawa filem anime Black Clover: Sword of the Magic Emperor kini dijadualkan akan ditayangkan pada 16 Jun 2023 di Netflix. Untuk lebih banyak berita menarik mengenai Black Clover, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Black CloverBlack Clover: Sword of the Wizard Kingnetflix


Jom buru hantu dalam DLC baharu Two Point Campus: School Spirits!

Game simulator pengurusan universiti Two Point Campus nampaknya akan melangkah ke alam supernatural, kerana Two Point Studios Limited dan SEGA telah mendedahkan DLC kedua bertajuk ‘School Spirits‘. Akan tiba pada 15 Mac di semua platform utama, pemain boleh pre-order School Spirits di Steam dan Microsoft Store di SINI.

Berikut adalah trailer rasmi bagi DLC:

Dalam DLC ini, para pelajar akan dibawa ke Lifeless Estate, di mana lokasi itu nampaknya telah diganggu oleh masalah paranormal. Walaupun pewaris pada harta pusaka itu sudah lama mati, tetapi dia masih menawarkan dua kursus baru; di mana korang dapat menemui banyak jenis pelajar baharu daripada latar belakang berbeza dan banyak item baharu yang dapat membantu korang memberi di kampus baharu.

Bukan pelajar sahaja yang bertanggungjawab untuk memburu hantu. DLC ini menambah cabaran eksklusif, di mana ‘Kesatuan Janitor’ telah ditugaskan untuk menghapuskan semua jelmaan halus ini. Dilengkapi dengan peralatan khas, lindungi kawasan universiti dan tangkap seberapa banyak hantu yang boleh untuk memastikan kampus bebas hantu.

Sekali lagi saya ingatkan, pemain boleh pre-order Two Point Campus: School Spirits sekarang yang kini menerima diskaun 10% di Steam dan Microsoft Store. Pemain yang membeli DLC baharu ini semasa hari pelancaran sehingga 21 Mac juga akan menerima diskaun 10%  untuk PC, PlayStation 4|5, Xbox One, Xbox Series X|S dan Nintendo Switch.

Untuk membaca segala liputan kami tentang francais One Piece termasuk analisis bab baharu, game dan anime, sila tekan pautan ini.

Gamer Santai juga sedang mengadakan giveaway di mana korang boleh memenangi PS5 Digital Edition! Nak tahu cara-cara untuk sertai? Baca SINI!

Jom join giveaway PS5, kena ambik gambar kat Lot 10 bersama dengan Spider-Man 2 Art Installation je! Arahan lebih lanjut ada dalam video!#ps5 #playstation5 #playstation #ps5malaysia #LiveFromPS5MY #GamerSantaiPS5 pic.twitter.com/MFgeWyBAr7— Gamer Santai (@GamerSantaiMY) March 6, 2023

Jangan lupa untuk ikuti kami di TikTok!
  @gamersantaimy
Tags: DLCTwo Point CampusTwo Point Campus: School Spirits


Squid Game Season 2 umum lapan pelakon baru termasuk Park Gyu-young, Jo Yu-ri,  Choi Seung-hyun

Semalam, kami telah dapat berita baru bahawa Netflix telah menambah lagi lapan (8) pelakon baru ke siri drama survival popular Squid Game Season 2. Selain daripada yang diumumkan, barisan pelakon terbaru, Park Gyu-young, Jo Yu-ri, Kang Ae-sim, Lee David, Lee Jin-uk, Choi Seung-hyun, Roh Jae-won and Won Ji-an.

Squid Game rounds out the cast for Season 2: Please welcome Park Gyu-young, Jo Yu-ri, Kang Ae-sim, Lee David, Lee Jin-uk, Choi Seung-hyun, Roh Jae-won, and Won Ji-an to the game! pic.twitter.com/wV7WErYKpM

— Netflix (@netflix) June 29, 2023

Berita ini diumumkan melalui halaman Twitter rasmi Netflix yang menunjukkan barisan pelakon berkumpul untuk sesi table read pertama. Terdiri daripada bintang dan pelakon, pelakon ensemble ini menawarkan pelbagai bakat dan pengalaman ke dalam rancangan. Pengarah Hwang Dong-hyuk, yang memenangi Emmy untuk musim pertama, akan kembali menjadi pengarah dan penerbitan eksekutif bagi musim kedua.
Berikut adalah senarai pelakon baharu;

Park Gyu-young: Terkenal dalam siri Netflix Sweet Home Season 1 dan 2, dia juga akan membintangi siri Celebrity akan datang.
Jo Yu-ri: Penyanyi dan pelakon dan bekas ahli kumpulan Iz*One.
Kang Ae-sim: Seorang pelakon teater dan muzikal yang sangat dihormati di Korea. Persembahannya dalam siri TV Be Melodramatic dan siri Move to Heaven menerima pujian tinggi oleh penonton.
Lee David: Terkenal kerana peranan sokongannya dalam filem The Fortress.
Lee Jin-uk:  Membintangi siriSweet Home Season 1 dan 2. Dia juga diiktiraf atas peranannya dalam pelbagai drama dan filem Korea, termasuk Miss Granny.
Choi Seung-hyun: Lebih dikenali sebagai TOP daripada kumpulan Big Bang dan telah membintangi pelbagai filem dan siri TV Korea seperti Tazza: The Hidden Card and Commitment.
Roh Jae-won: Membuat penampilan sulung pada tahun 2021 dan pantas mendapat pengiktirafan melalui filem seperti Missing Yoon dan Ditto.
Won Ji-an: Membuat penampilan sulung yang mengagumkan pada musim pertama siri D.P.

Baris atas dari kiri ke kanan: Lee Jung-jae, Lee Byung-hun, Yim Si-wan, Kang Ha-neulBaris tengah dari kiri ke kanan: Park Gyu-young, Park Sung-hoon, Jo Yu-ri, Wi Ha-junBaris bawah dari kiri ke kanan: Yang Dong-geun, Kang Ae-sim, Lee David, Lee Jin-ukdan pengarah Hwang Dong-hyuk
Ini bukan kali pertama Squid Game mengumumkan barisan pelakon mereka untuk Season 2. Pada 17 Jun, Netflix turut mengesahkan bahawa Yim Si-wan, Kang Ha-neul, Park Sung-hoon dan Yang Dong-geun akan memainkan peranan penting, bersama bintang original Lee Jung-jae, Lee Byung-hun, Wi Ha-jun dan Gong Yoo. Anda boleh baca berita penuh tentang pengumuman itu di SINI.

Netflix tidak mendedahkan sebarang butiran mengenai peranan masing-masing tetapi kita tahu bahawa Squid Game Season 2 akan ditayangkan sekitar tahun 2024.
Dalam sebuah temu bual, Lee Jung-jae menceritakan bahawa penggambaran akan bermula tidak lama lagi. Dia juga memberitahu skop musim 2 lebih bercita-cita tinggi berbanding dengan musim 1. Menurutnya;

Squid Game Season 2 akan memulakan penggambaran pada musim panas dan penggambaran mungkin akan berlangsung selama kira-kira 10 bulan. Kami bekerja pada Season 1 selama kira-kira 10 bulan juga, tetapi itu kerana kelewatan yang disebabkan oleh COVID-19. Memandangkan Season 2 lebih besar dalam skala, ia mungkin akan mengambil masa yang lebih lama untuk disiapkan.”

Bagi mereka yang berminat, keseluruhan Squid Game Season 1 boleh ditonton sekarang di Netflix.  Baca segala berita kami tentang Squid Game di SINI.
Jangan lupa untuk ikuti kami di TikTok!
  @gamersantaimy
Tags: netflixSquid GameSquid Game Season 2


Pemain kena BAN sebab kutip “seluar dalam” di Elden Ring, mohon hati-hati

Selain daripada solo, kita juga boleh bermain Elden Ring secara online bersama rakan-rakan dan pemain lain. Andai kata dibantu oleh kawan, pengalamannya memang seronok tetapi bagaimana jika kita dianiaya oleh mereka yang berniat jahat? Di sini korang perlu berhati-hati kerana ada berita tentang seorang pemain yang menjatuhkan sejenis seluar dalam di Elden Ring dan jika dikutip, akaun kita akan dikenakan “BAN” sehingga ke tempoh masa yang tidak jelas.

Berita ini menjadi topik hangat di kalangan komuniti Elden Ring selepas seorang user bernama “u/JeSuisLePamplemous” memuat naik satu posting di forum Reddit, yang mengisahkan bagaimana dia terkena “soft banned” dalam Elden Ring.

 PSA: Deathbed Smalls can get you Softbanned from      Eldenring

Peristiwa malang ini bermula apabila seorang pemain (tidak dikenali) memberikan item seluar dalam bernama Deathbed Smalls kepada “JeSuisLePamplemous” ketika membuat penukaran barter. Tidak lama selepas itu, “JeSuisLePamplemous” menerima notifikasi bahawa akaunnya telah terkena “Quarantined” yang boleh dianggap sebagai soft banned. Dalam keadaan ini, dia hanya boleh bermain secara online dengan pemain lain yang mempunyai nasib sama.

Disebabkan dia hanya bermain secara offline dan mengakui tidak pernah menggunakan cheat atau hack, JeSuisLePamplemous mengesyaki puncanya mungkin datang daripada Deathbed Smalls dan cuba membuang seluar dalam itu daripada inventori. Walau bagaimanapun, akaunnya masih dalam BAN, lalu dia cuba melaporkan perkara ini kepada Bandai Namco.
Bandai Namco kemudian memberi respon dan meminta JeSuisLePamplemous untuk membuang semua data/watak yang telah dimodifikasikan menggunakan aplikasi third party untuk mengelakkan masalah seperti ini berulang. Jika tidak, BAN seterusnya adalah permanen. Secara tidak langsung, Bandai Namco menyenaraikan item Deathbed Smalls sebagai salah satu item yang boleh mengakibatkan soft banned.

Persoalannya: mengapa Deathbed Smalls boleh mengakibatkan BAN? Ini kerana item itu sebenarnya tidak wujud di dalam game. Selepas kajian dibuat oleh seorang hacker, mereka belajar bahawa developer From Software asalnya telah menambah Deathbed Smalls ke Elden Ring  tetapi kemudian membuang seluar dalam tersebut daripada game. Walaupun sebab jelas tidak diberi, ramai anggap bahawa item berbentuk seluar dalam ini terlalu “seksi” dan tidak sesuai untuk tontonan umum.

Harap semua berhati-hati dan jangan main sesuka hati terima barang oleh orang luar, lagi-lagi jika item itu mencurigakan. Takut akaun korang pula kena BAN seumur hidup nanti!
Untuk segala liputan kami tentang Elden Ring, sila tekan pautan ini.
Sumber: Gamebrott
Jangan lupa untuk ikuti kami di TikTok!
  @gamersantaimy
Tags: BanDeathbed SmallsElden Ringseluar dalam


[Eksklusif] Game klasik Yars’ Revenge rasmi akan dapat sekuel selepas 40 tahun

Bagi mereka yang tidak tahu, Yars’ Revenge adalah game klasik yang dikeluarkan untuk platform Atari 2600 pada tahun 1982. Dicipta oleh Howard Scott Warshaw, ia merupakan game original yang paling laris untuk Atari 2600. Lonjak ke tahun 2022, nampaknya Yars’ Revenge sedang dalam proses menghasilkan sekuel menurut kata pencipta asal Howard Scott.

Melalui temu ramah eksklusif kami bersama beliau, kita dapat tahu bahawa beliau telah menandatangani perjanjian dengan Atari untuk melakukan reka bentuk bagi sekuel Yars’ Revenge serta mengawasi reka bentuk keseluruhan bersama sebuah pasukan khusus. Walaupun kebanyakan projeknya terdiri daripada beliau bekerja seorang diri, Warshaw mempunyai pengalaman memimpin pasukan dalam projek yang lebih besar.

Rasanya ramai tidak tahu apa itu game Yars’ Revenge , jadi izinkan saya jelaskan gameplay-nya. Dalam game itu, pemain akan mengawal seekor makhluk seperti serangga bernama Yar yang harus menggigit atau menembak melalui “barrier” (pelindung) untuk melancarkan tembakan dari Zorlon Cannon ke arah musuh. Objektif utama adalah untuk memusnahkan si jahat, Qotile, yang duduk di seberang barrier.
Screenshot dari Yars’ Revenger original
Bagi sekuel, Warshaw tidak menjelaskan apa-apa maklumat spesifik tentang gameplay tapi ada menyatakan bahawa beliau sudah membayangkan [gameplay] dalam kepalanya selama bertahun-tahun, dan tidak pernah melihat gameplay ini diaplikasikan di tempat lain. Dalam pendapat dia, perkara yang membuatkan Yars’ Revenge sangat istimewa adalah ia mempunyai daya rangsangan yang sangat tinggi dan audio visual lebihan. Untuk sekuel, semua ciri yang disebutkan tadi akan ditambah baik atau berganda berbanding Yars’ Revenge original.
Screenshot dari Yars’ Revenger original 2
“Ia akan menjadi sesuatu yang menarik perhatian anda dan susah untuk dilepaskan serta memastikan pemain sentiasa terlibat dalam pelbagai level sepanjang masa.”
Berdasarkan jawapan beliau, kami membuat pendapat bahawa sekuel ini akan diadaptasikan untuk platform mudah alih (mobile) tetapi menurut kata Warshaw, game itu juga akan dikeluarkan untuk beberapa platform. Malangnya, beliau tidak mendedahkan di platform mana secara spesifik.
Selain itu, tarikh pelepasan rasmi juga tidak diumumkan tetapi Warshaw dapat memberitahu bahawa sekuel ini masih di fasa awal, jadi masih ada banyak perkara lain untuk dibincang.
Screenshot dari Yars’ Revenger original 3
Untuk baca tentang kisah hidup Howard Scott Warshaw bersama pengalamannya di Atari, korang boleh rujuk interview eksklusif kami di sini di mana kami membincangkan tentang pelbagai perkara unik termasuk asal usul, pengalaman kerja, dan legasinya di dalam industri gaming.
Jangan lupa untuk ikuti kami di TikTok!
  @gamersantaimy
Tags: atarisekuelYars' Revenge


[Review] Razer Blade 15 OLED – Peneman setia anda ke mana sahaja!

Razer telah mengeluarkan versi terkini bagi laptop gaming mereka dan kali ini, mereka telah mengeluarkan Razer Blade 15 OLED. Tanpa bercakap banyak tentang laptop ini, jom kita mulakan dengan review laptop gaming Razer Blade 15 OLED.

Reka Bentuk & I/O Port

Kebiasaannya, laptop yang dikeluarkan oleh Razer sangat bergaya dan Razer Blade 15 OLED tidak terkecuali untuk menggayakan seperti laptop yang lain. Ia dibuat dengan reka bentuk yang nipis dan ringan. Jika saya tidak tahu apa-apa mengenai game, saya mungkin akan fikir yang ini adalah laptop biasa. Bagi saya, ianya adalah perkara yang seronok untuk dimiliki.

Memandangkan laptop ini sangat nipis dengan ketebalan hanya 16.99mm dan berat hanya 2kg sahaja, saya dapat membawa laptop ini ke mana sahaja. Walaupun ianya nipis, Razer dapat memuatkan hardware yang sangat berkuasa di dalamnya.
Keseluruhan chassis diperbuat daripada aluminium dengan hasil matte pada permukaannya. Dengan menggunakan aluminium sebagai chassis, ia kelihatan sangat kukuh dan sukar untuk di lenturkan. Saya telah mencuba dengan memberikan daya tekanan yang agak tinggi pada bahagian keyboard dan ia tidak banyak melengkung. Malah bahagian skrin juga tidak melentur dengan sangat teruk.
Secara keseluruhan, laptop ini masih membawa reka bentuk yang lama cuma kualitinya telah dipertingkatkan. Laptop ini masih menggunakan style yang sama di mana mereka mengekalkan profil rendah (low profile) dan logo Razer pada belakang skrin. Tambah pula dengan tiada sebarang jalur RGB pada luar laptop, ia nampak sangat “simple” dan membuatkan saya suka pada laptop ini.

Untuk bahagian I/O port pada laptop ini, mereka menyediakan 3x USB 3.2 Gen 2 Type A, 1x USB Gen 2 Type-C, Thunderbolt 4, SD Card reader, 3.5mm headphone jack dan HDMI 2.1.
Keyboard & Touchpad

Secara jujur, saya sangat membenci keyboard laptop ini pada mulanya. Tetapi semakin lama saya menggunakan laptop ini, semakin hilang rasa membenci itu pada keyboard ini. Saya telah menggunakannya dengan sangat lama dan sebenarnya saya sangat suka dengan keyboard yang ditawarkan oleh Razer.
Layout yang Razer gunakan adalah sangat biasa kita lihat pada laptop-laptop lain dan tiada yang istimewa berkaitan keyboard. Malah jarak yang diberikan pada setiap key itu tidak terlalu sempit dan mampu memberikan pengalaman yang sangat baik semasa menaip. Tetapi masalah yang saya hadapi adalah “arrow key” yang saiznya agak kecil daripada key yang lain dan secara tidak langsung ia membuatkan saya susah untuk menggunakannya.

Rasa semasa menaip juga agak sedap di mana ia tidak terlalu lembut dan keras untuk menekan setiap satu per satu key. Travel distance keyboard ini juga agak besar dan secara tidak langsung jangkaan saya meleset kerana saya fikirkan yang travel distance-nya agak pendek pada mulanya.
Seperti biasa, setiap benda baru yang kit gunakan sudah pasti akan ada silapnya bukan. Sama juga seperti saya yang baru sahaja gunakan keyboard ini dan terlalu banyak typo saya lakukan pada awalnya. Lama kelamaan, selepas saya telah biasa dengan keyboard ini, kesilapan typo itu sendiri semakin lama semakin berkurang.

Beralih kepada bahagian touchpad, selalunya setiap laptop mempunyai “shortcut key” untuk mematikan fungsi touchpad. Tetapi untuk Razer Blade 15 adalah sangat berbeza, mereka langsung tidak menyediakan “shortcut key” dan terpaksa membuka Razer Synapse untuk mematikan touchpad di mana saya rasa ini sangat menyusahkan para pengguna nanti.
Bagi saya, touchpad yang disediakan sangat licin dan kelancaran padanya juga sangat memuaskan untuk digunakan. Manakala untuk tindak balas, saya tidak rasa yang anda memerlukan tekanan yang agak kuat untuk menekannya kerana tekanan yang lembut telah cukup untuk memastikan yang ia berfungsi dengan sangat baik.
Paparan & Audio

Razer Blade 15 OLED menggunakan panel OLED dengan saiz skrinnya adalah 15.5 inci bersama resolusi 2K dan 240Hz refresh rate serta 1ms response time. Skrin yang didatangkan pada laptop ini menggunakan matte finish tetapi saya boleh katakan yang ianya langsung tidak serupa dengan matte kerana ia hampir menjadi cermin dan memantulkan muka saya sendiri.
Colour gamut yang disediakan adalah 100% DCI-P3 dan kecerahan purata pada laptop ini adalah hanya 400 nits sahaja. Walaupun ianya hanya 400 nits sahaja, ia ternyata cukup bagus untuk laptop.
Dengan colour gamut laptop in adalah 100% DCI-P3, warna yang dipaparkan pada skrin sangat menyerlah dan ia kelihatan sangat realistik serta cantik. Semasa saya bermain Spider-Man Miles Morales dan berayun di bandar pada waktu petang, ia kelihatan sangat indah dan membuatkan saya ingin balik ke kampung dan melihat matahari terbenam. Sehingga capai tahap itu sekali dia punya realistik.

Tambah pula dengan refresh rate 240Hz dan response time 1ms, ia sangat membantu saya sepanjang bermain game shooter seperti Overwatch 2. Saya boleh katakan yang pengalaman sepanjang menggunakan laptop ini adalah sangat baik dari segi paparannya.
Untuk bahagian audio, mereka menggunakan Audio Spatial THX yang mampu mengeluarkan audio yang sangat bagus. Kesan bunyi stereo adalah sangat tepat di mana anda boleh mendengar dari mana bunyi itu datang sekali gus memberikan pengalaman bermain yang sangat menyeronokkan.
Audio juga sangat bagus terima kasih kepada Audio Spatial THX. Kesan bunyi stereo adalah sangat tepat di mana anda boleh mendengar dari mana bunyi itu datang dan bukan itu sahaja, pengalaman permainan pada komputer riba ini juga lebih mengasyikkan. Sangat menghargainya.
Razer Synapse

Semua perkara yang berkaitan dengan produk Razer terletak di sini. Sama juga untuk laptop Razer Blade 15 OLED ini. Semua feature terletak di dalam ini termasuk menukar warna keyboard. Pelbagai warna dan efek yang boleh digunakan pada keyboard laptop ini.
Apa yang saya minati di dalam Razer Synapse adalah Performance Setting Razer Blade 15 OLED. Saya boleh katakan apa yang ditawarkan di dalam ini adalah langsung tidak sama dengan jenama laptop lain yang ada di luar sana. Hal ini kerana, ia kelihatan sangat ringkas dan mudah sekali gus membuatkan saya tertarik pada feature ini.

Manakala untuk mode bateri pula, anda hanya mempunyai Balanced Mode dan ia langsung tidak mengubah apa-apa. Tetapi apabila anda “plug in” laptop, anda akan mempunyai pelbagai mode lain seperti Balanced, Silent dan Custom. Dengan “plug in” anda boleh buat pelbagai perkara termasuk menukar kelajuan kipas.
Untuk Silent Mode pula, anda tidak boleh melakukan apa-apa kerana laptop akan mengawal segala kelajuan kipas di mana ia sepatutnya tidak membuat sebarang bunyi yang bising. Untuk Custom Mode pula, anda boleh mengawal semua perkara termasuk menetapkan prestasi CPU dan GPU secara manual, mengawal kelajuan kipas dan macam-macam lagi.
Untuk mode GPU, mereka menyediakan dua mode iaitu NVIDIA Optimus dan Dedicated GPU. Saya sarankan untuk anda sentiasa menggunakan Dedicated GPU kerana jika anda menggunakan NVIDIA Optimus, saya tidak rasa yang ia akan memuaskan hati anda semasa bermain game atau apa-apa yang anda akan lakukan nanti.

Tetapi saya ingin mengingatkan anda bahawa menggunakan Dedicated GPU akan memakan banyak bateri jika tidak “plug in” pengecas.
Di dalam Razer Synapse juga boleh mengubah Refresh Rate anda tetapi saya tidak rasa ada orang yang akan menukar refresh rate skrin daripada 240Hz kepada yang lebih rendah. Tetapan yang diberikan di dalam Razer Synapse adalah sangat kemas dan ringkas untuk para pengguna yang tidak biasa menggunakannya.
Benchmark & Pengalaman Gaming

Razer Blade 15 OLED telah didatangkan dengan Intel i9-12900H bersama-sama NVIDIA GeForce RTX 3070 Ti 8GB dan 16GB RAM DDR5. Dengan adanya spesifikasi seperti ini, markah benchmark yang didapatkan juga sangat menarik.
3DMark – 10,317

PCMark 10 – 7,223

Beralih kepada pengalaman bermain game. Untuk mencuba laptop gaming daripada Razer, saya telah bermain beberapa game termasuk Marvel’s Spider-Man: Miles Morales, Forza Horizon 5 dan Overwatch 2. Semua game yang saya memainkan adalah pada resolusi 2560×1440 (2K).
Spider-Man Marvel: Miles Morales

Tetapan Sangat Tinggi (Tertinggi) tanpa DLSS dan Ray Trace Off: Purata 70FPSTetapan Sangat Tinggi tanpa DLSS dan Ray Trace Terendah: Purata 50FPSTetapan Sangat Tinggi dengan Prestasi Ultra DLSS dan Jejak Sinar Terendah: Purata 60FPS
Forza Horizon 5

Tetapan Extreme (Tertinggi) tanpa DLSS dan Ray Trace Off: Purata 68FPSTetapan Extreme tanpa DLSS dan Ray Trace Extreme: Purata 60FPSTetapan Extreme dengan Prestasi Ultra DLSS dan Ray Trace Extreme: Purata 70FPS
Overwatch 2

Tetapan Epik: Purata 100 FPSTetapan Sederhana: Purata 220FPS
Secara keseluruhannya pengalaman bermain game dengan menggunakan Razer Blade 15 OLED cukup memuaskan. Kombo paparan OLED, Audio Spatial THX dan kadar penyegaran 240Hz (untuk game FPS) sangat membantu.
Hayat Bateri

Razer Blade 15 OLED memberikan jumlah bateri yang agak standard di mana bateri di dalamnya hanya 80Whr manakala untuk “power brick” adalah 230W. Namun, Razer sememangnya menawarkan jaminan bateri terhad kepada dua tahun dan bagi saya ianya sangat bagus. Apa yang tidak bagus adalah hayat baterinya.
Saya tidak melakukan apa-apa yang “hardcore” dengannya, hanya membuat kerja menaip dengan kecerahan pada tahap maksimum dan kelantangan speaker pada 20 sahaja. Untuk mode GPU, saya gunakan Dedicated GPU sahaja.
Sepanjang saya menggunakan laptop ini selama 1 jam 30 minit, bateri yang pada asalnya adalah 95% kini telah bertukar menjadi 20% dan “battery saver” telah pun digunakan. Walaupun nampak sangat menyakitkan, anda boleh mengubah tahap kecerahan kepada yang lebih rendah atau menukar mode GPU kepada NVIDIA Optimus. supaya anda dapat menjimatkan lebih banyak bateri.
Manakala untuk mengecasnya pula adalah sangat lama. Daripada 15% sehingga ke 80%, ia perlu mengambil masa selama 1 jam 45 minit.
Sistem Penyejukan

Memandangkan Razer Blade 15 OLED menggunakan i9-12900H sebagai CPU, laptop ini boleh menjadi sangat panas dengan laju. Tetapi laptop ini dapat membuat kerja dengan sangat pantas kerana dapat mengekalkan suhu di bawah 90o Celsius.
Semasa saya menggunakan laptop ini untuk pelbagai ujian, suhu GPU laptop ini langsung tidak pernah melebihi daripada 83o Celsius manakala untuk CPU pula sentiasa melebihi 90o. Secara keseluruhan, prestasi laptop ini sangat mengagumkan walaupun suhunya sangat tinggi.
Bunyi kipas yang tidak terlalu kuat juga bagus bagi saya, kerana apabila membawa laptop ini ke tempat awam, saya tidak mahu orang lain mendengar bunyi kipas laptop yang sangat kuat. Sudah pasti anda akan tidak dengar sebarang bunyi kipas semasa anda memakai headset supaya pengalaman bermain tidak terganggu.
Kesimpulan

Razer Blade 15 OLED adalah laptop gaming yang sangat berkuasa kerana CPUnya adalah Intel i9-12900H, GPUnya adalah NVIDIA GeForce RTX 3070 Ti bersama RAM 16GB DDR5. Saya rasa hampir semua game boleh dimainkan dengan sangat lancar tanpa sebarang masalah.
Walaupun bermain game AAA yang baru dilancarkan, game tersebut dapat dimainkan dengan sangat lancar dan saya langsung tidak mengalami sebarang masalah. Tambah pula dengan skrin OLED bersama refresh rae 240HZ, sudah pasti laptop ini mampu memberikan pengalaman gaming yang sangat menyeronokkan.
Secara keseluruhan, laptop gaming Razer Blade 15 OLED adalah pakej yang sempurna dengan reka bentuknya yang “simple” dan minimalist, prestasi gaming yang sangat baik dan sudah tentu sistem penyejukan yang baik. Jadi sesiapa yang mencari laptop gaming daripada Razer, saya sarankan anda untuk mencuba Razer Blade 15 OLED ini. Spesifikasi penuh di sini.
Untuk mendapatkan review lain, sila klik di sini.
Jangan lupa untuk ikuti kami di TikTok!
  @gamersantaimy
Tags: Razer Blade 15 OLED


ASUS Malaysia mendedahkan barisan Laptop #Intel11thGen terbaru!

Dikongsikan oleh ASUS Malaysia secara rasmi mendedahkan barisan laptop Asus #Intel11thGen terbaru mereka! Pemproses Intel Core Gen ke-11 yang baru dengan Intel Iris Xe Graphics kini tersedia untuk Laptop yang Nipis dan Ringan. Mari kita lihat barisan laptop yang didedahkan bersama pemproses dengan generasi yang hebat ini!

ASUS ZenBook 13/14 (UX325/UX425)– Laptop 13 “/ 14” Ternipis di Dunia dengan port I / O penuh!

ASUS ZenBook 13/14 (UX325/UX425) berkembang dengan kekuatan yang ditingkatkan sehingga pemproses Intel Core i7 Gen ke-11-1165G7 serta menggunakan Grafik Bersepadu Intel Iris XE. Senipis 13.9mm dan berat 1.07kg untuk 13” manakala 14″ juga 13.9mm dan berat 1.13kg, kedua siri ini dapat menampung RAM 8gb dan storan memori 512gb (slot sehingga PCie 3.0 USB).

Menawarkan peningkatan prestasi sehingga 36.5% dalam ujian multi-utas dan hingga 33.4% untuk ujian satu-utas, UX325 dan UX425 berfungsi lebih baik daripada sebelumnya, dengan penyejukan untuk boot sesuai dengan penggunaan anda: Mod prestasi untuk meningkatkan daya kipas, Standard untuk prestasi dinamik seimbang dan mod Bisikan untuk bunyi kipas <22dB.

Menariknya juga dengan grafik Intel Iris XE, anda boleh melihat sehingga 8K HDR Capable dengan Adaptive Sync dan Display HDR! Bukan itu sahaja, kedua siri ini mempunyai I/O Port yang lengkap untuk kegunaan anda sepeerti Micro SD reader, port USB 3.2 Type A, Thunderbolt 3 Type C, Thunderbolt 4 Type C dan HDMI port. Ia juga memiliki AI yang Membatalkan Kebisingan Audio yang meningkatkan pertuturan dan mengurangkan kebisingan latar belakang, menyaring bunyi persekitaran dari audio jauh. Anda boleh mendapatkan siri ini untuk pemproses i5 pada harga RM3,999.00 manakala RM4,699 .00 untuk i7.
ASUS VivoBook Series (VivoBook S15/ VivoBook K513/K413) Lebih Style dan Unik!

Memperkenalkan VivoBook Series dengan pelbagai pilihan warna serta sticker untuk anda lebih hype mengikut generasi terkini! Kesemua siri ini sangan ringan seperti S15 hanyalah berat 1.8kg serta senipis 16.1mm, manakala VivoBook 14 hanyalah 1.4kg dan 17.9mm nipisnya! Pada kuasa yang tersedia untuk VivoBook S15 adalah pemproses Intel Core 11th Gen i5-1135, RAM 8GB, Memori 512GB SSD. Pada paparan pula adalah FHD 15″ dan akses Finger Print tersedia. Berbeza dengan siri K513/K514 yang menggunakan NVIDIA MX350, manakala selebihnya adalah serupa dengan S15.

Dengan nisbah skrin hingga badan hingga 86%, paparan FHD, paparan NanoEdge dan sudut tontonan lebar 170 darjah, anda mendapat pengalaman menonton yang mendalam, dan Paparan Penjagaan Mata bermaksud anda tidak perlu mengetatkan mata dalam jangka waktu yang lama . Anda juga dapat mencari teknologi Pembatalan Kebisingan AI, audio harman / kardon dan meningkatkan mesin anda dengan AIPT – Teknologi Prestasi Pintar ASUS – untuk peningkatan prestasi hingga 40%, hayat bateri yang lebih baik dan penyejukan.
Jangan risau, port juga tersedia lengkap kepada pengguna, antara port yang tersedia Port Thunderbolt 4 USB-C., USB 3.2 Gen 1, microSD card Reader, USB 2.0, HDMI, HDMI, DC in, juga Audio Jack dan lain-lain. Anda boleh dapatkan siri VivoBook S15 berharga RM3,399.00, dan siri K513/413 untuk FHD adalah RM3,099.00 manakala untuk NVIDIA MX 350 pula adalah RM3,299.00.

SIRI
MODEL
WARNA
SPESIFIKASI
(MYR)
CIRI-CIRI UTAMA PRODUK

1
2
3

ZenBook Classic
ZenBook 14 (UX425)
Lilac mist
Pine grey
i5-1135 / 8GB / 512GB SSD / Share / 14” Full HD / Number Padi7-1165 / 8GB / 512GB SSD / Share / 13” Full HD / Number Pad
RM 3999 (i5)RM 4699 (i7)
13.9mm ultrathin & 1.16kg ultralight
Versatile full I/O ports
4-sided NanoEdge immersive display

ZenBook 13 (UX325)
RM 3999 (i5)RM 4699 (i7)

VivoBookS
VivoBook S15 (S533)
Green / Black / Red / White
i5-1135 / 8GB / 512GB SSD / Share / 15” Full HD /  FingerPrint
RM 3399
Textured metal-chassis
with unique colors
16.1mm ultrathin &
1.8kg lightweight
Thin bezel
NanoEdge display

VivoBook14 / 15
VivoBook 14 (K413)
Gold / Silver / Black
i5-1135 / 8GB / 512GB SSD / Share / 14” Full HD /  FingerPrint
RM 3099
Up to 17.9mm thin & 1.4kg light
Slim 5.7mm bezel NanoEdge display
Unique Multiple color options

VivoBook 15 (K513)
i5-1135 / 8GB / 512GB SSD / NVIDIA MX 350 / 15” Full HD /  FingerPrint
RM 3299

i5-1135 / 8GB / 512GB SSD / Share / 15” Full HD /  FingerPrint
RM 3099

Anda boleh rujuk sleebihnya mengenai produk-produk ini disini:

ZenBook 14 (UX425)
ZenBook 13 (UX325)
VivoBook S15 (S533)
VivoBook 15 (K513)
VivoBook 14 (K413)

Jangan lupa untuk ikuti kami di TikTok!
  @gamersantaimy
Tags: Asus MalaysiaASUS VivoBook SeriesASUS ZenBook 13/14laptop Asus #Intel11thGenVivoBook K513/K413VivoBook S15


The International 12 Dota 2 kembali pada bulan Oktober ini di Seattle!

Valve kembali dengan kejohanan terunggul mereka iaitu The International 12 yang akan mempertandingkan game MOBA popular Dota 2 pada bulan Oktober 2023 di Seattle, Amerika Syarikat. Kejohanan The International 12 akan berlangsung di Climate Pledge Arena di mana ia merupakan stadium yang agak besar untuk memuatkan ramai peminat dari seluruh dunia.

Menurut laman web rasmi Dota 2, perlawanan peringkat kumpulan akan bermula pada 14 Oktober 2023 dan peringkat playoff akan menyusul selepas itu. Kedua-dua peringkat ini akan dijalankan di bawah satu banner iaitu The Road to The International.

Manakala kejohanan utama The International akan dimainkan bermula pada 27 sehingga 29 Oktober 2023. Maklumat yang lebih terperinci mengenai perlawanan akan dikeluarkan pada masa akan datang.
Buat masa sekarang, mereka masih tidak mendedahkan sebarang maklumat tentang tiket atau maklumat lanjut tentang The Road to The International.

Kredit: Yahoo! News
The International dianggap sebagai acara elit esport untuk semua pemain Dota 2, di mana setiap pemain mahu melayakkan diri ke acara ini untuk mencapai kedudukan tertinggi mungkin. Bukan itu sahaja, kejohanan TI juga menawarkan antara prizepool terbesar dalam sejarah esports dan setiap tahun akan meningkat beransur-ansur secara konsisten.
Saya ingin mengingatkan anda bahawa The International 12 akan berlangsung di Seattle, Amerika Syarikat pada bulan Oktober nanti. Jadi geng kalau anda tidak sabar untuk menonton kejohanan The International 11 Dota 2, boleh nantikan pengumuman lanjut daripada Valve.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Dota 2The InternationalThe International 12


Install Semula Overwatch Untuk Patch Akan Datang

Perkhabaran baek untuk pemain Overwatch semua, bersiap sedia untuk proses reinstall client korang untuk patch yang bakal tiba tak lama lagi!

Aku cakap tak lama lagi macam konfiden je esok nak keluar. Pihak Blizzard sendiri pun tak ada release date lagi untuk patch ni, tapi diorang just nak kasi heads-up kepada pemain-pemain aka fans agar bersiap sedia (pekanya diorang ni kat fans diorang kan? *cough* Diablo Immortal…)

Diberitahu yang perubahan pada level asas akan dilakukan pada game client sendiri, dan jumlah perubahan kat back-end sangat banyak sampai nak patch on-top of the existing client tak memadai. Korang fikir camni la, instead of buat in-place install Windows 10 on top of Windows 7, korang kena format PC fresh..renyah la sikit tapi clean..
Ini merupakan pesanan khidmat komuniti daripada Blizzard, dia tak nak la sesape yang pakai 4G broadband kuota kena hentam camtu je sebab download patch diorang yang akan datang ni..
Thanks for the heads-up Blizzard! Yang ini summary patch terkini 1.29 in case korang tak tau..

Jangan lupa untuk ikuti kami di TikTok!
  @gamersantaimy
Tags: BlizzardOverwatchpatchreinstall


Naruto: Fakta pelik tentang puak Senju, patut saing-saing Uchiha

Buat semua peminat Naruto, korang pasti tahu bahawa puak Senju adalah pengasas kampung Konoha dan merupakan salah satu puak terkuat di dunia shinobi. Bukan setakat itu sahaja, puak ini juga melahirkan dua ninja paling penting dalam sejarah iaitu Senju Hashirama (Hokage pertama) dan Senju Tobirama (Hokage kedua). Walaupun patut menjadi salah satu kuasa terhebat di kampung Konoha hingga ke zaman moden, mengapa kita tidak dapat melihat kelibat puak Senju? Di sini, saya akan menjelaskan beberapa fakta pelik tentang puak Senju dari kisah Naruto!

Senju Hashirama satu-satunya pengguna Elemen Kayu (Mokuten)

Seperti yang korang semua tahu, Senju Hashirama adalah antara ninja paling terkuat semasa era “Warring States”, tetapi hanya dia sahaja yang dapat menggunakan Kekkei Genkai berelemen kayu.
Tiada siapa dalam puak Senju yang memiliki Kekkei Genkai tersebut, jadi ini tidak masuk akal. Cucu Hashirama iaitu Tsunade pun tidak boleh menggunakan jurus ini. Ini tidak munasabah kerana biasanya Kekkei Genkai adalah jurus yang diturunkan dari generasi ke generasi.
Selepas Hashirama, tiada sesiapa yang memimpin puak Senju
Hashirama di tengah, Tobirama di kanan

Hashirama Senju menjadi ketua untuk puak Senju pada usia yang muda. Selepas menyertai beratus-ratus pertarungan, dia diakui dan dikenali di seluruh dunia shinobi sebagai individu yang  hebat dan terus dilantik menjadi ketua untuk puak Senju. Ini merupakan langkah penting ke arah penubuhan kampung Konoha dan juga dunia shinobi yang “lebih aman.”
Peliknya, tiada siapa yang menggantikan Hashirama Senju sebagai ketua selepas dia meninggal dunia. Walaupun gelaran itu sepatutnya diberikan kepada adiknya Tobirama, tiada rekod rasmi yang dapat mengesahkan teori ini. Buat masa ini, hanya Hashirama sahaja merupakan ketua rasmi.
Tsunade ialah keturunan terakhir puak Senju
Naruto Naruto Shippuden GIFfrom Naruto GIFs

Memandangkan Tsunade masih “single”, dia adalah individu terakhir yang membawa nama Senju. Semasa Konohagakure ditubuhkan, separuh penduduk terdiri daripada puak Senju manakala separuh lagi berasal daripada puak Uchiha.
Hashirama mempunyai anak tetapi identitinya tidak pernah didedahkan dalam kisah Naruto. Memandangkan puak Senju merupakan antara pengasas kampung Konoha, sepatutnya kita dapat melihat lebih ramai ahli puak berbanding keadaan hampir pupus.
Ahli daripada puak Senju tiba-tiba lenyap

Seperti saya kata tadi di atas, puak Senju mempunyai ramai ahli semasa Konohagakure ditubuhkan. Secara beransur-ansur, ahli daripada puak ini tiba-tiba “lenyap”. Kisah Naruto pernah menyebut nama beberapa ahli seperti Senju Butsuma tetapi tidak diketahui jika ada pewaris. Kisah Naruto pun tidak menjelaskan mengapa ahli puak Senju semakin berkurangan atau bagaimana mereka tiba-tiba menghilangkan diri.
Puak Uchiha pula semakin bertambah sehinggalah peristiwa Uchiha Itachi Uchiha membunuh semua orang kecuali adiknya Sasuke.
Sepatutnya mempunyai reputasi yang sama hebat seperti puak Uchiha
Puak Uchiha vs. puak Senju
Semasa  era “Warring States”, puak Senju terkenal kerana berjaya mengalahkan banyak musuh hebat. Bersama dengan Uchiha, mereka adalah dua puak terkuat yang mendominasikan dunia shinobi pada masa itu. Namun, hanya puak Uchiha sahaja yang mengekalkan reputasi mereka manakala puak Senju semakin lama ditinggalkan dan hanya boleh ditemui di buku bersejarah.
Walaupun puak Senju sahaja yang dapat bersaing sengit bersama puak Uchiha pada zaman dahulu, generasi ninja moden hanya tahu tentang puak Uchiha. Ditambah lagi dengan situasi puak yang hampir pupus, nampak generasi Boruto mungkin akan tamat dengan Tsunade sebagai keturunan Senju terakhir.

Lambang puak Senju
Itu sahaja fakta yang saya ingin berkongsi dengan korang semua tentang puak Senju daripada siri manga/anime Naruto. Apa pendapat korang? Apa sebenarnya yang terjadi kepada puak ini? Jangan segan silu untuk berkongsi pendapat bersama saya di ruang komen!
Sumber – Narutopedia
Jangan lupa untuk ikuti kami di TikTok!
  @gamersantaimy
Tags: Faktanarutopuak Senju


Hampir setengah JUTA pemain Apex Legends kena banned serta Patch Notes terbaru!

Battle pass untuk Apex Legends musim pertama dah keluar pada 19 Mac hari itu. Pemain sekarang boleh beli battle pass tersebut yang berharga 950 Apex Coins atau pun bundle 2800 Apex Coins. Bercakap mengenai Apex Legends, sesiapa sahaja yang pernah main di PC sebelum update terbaru ini, mesti pernah terserempak cheaters dan hackers beberapa kali dalam game ini. Selepas update terbaru ini, pengurus komuniti Respawn, Jay Frechette menerusi post Reddit mengatakan yang seramai 499,937 akaun telah pun kena banned disebabkan cheating. Malah, angka tersebut akan bertambah.

Menurutnya lagi, pihak Respawn kini telah menambahkan sistem report dalam game supaya pemain boleh terus membuat laporan tentang pemain yang disyaki menggunakan cheat atau hack. Laporan tersebut akan terus dihantar ke Easy Anti-Cheat! Mengenai speed-hacking pula, mereka juga mempunyai anti-speed hacking tetapi ianya tidaklah efektif seperti yang lain disebabkan ada bug yang mereka masih cuba untuk selesaikan. Maklumat lanjut akan diberikan dalam masa yang terdekat.

Today's Apex patch (among many, many other changes) adds an option to turn down the Sprint View Shake, something that can help those of us prone to motion sickness or general eye fatigue:https://t.co/QuqjURZ9Oj pic.twitter.com/jFkSXJr3xS
— Rayme Vinson (@RaymeCVinson) March 19, 2019

Antara patch notes seterusnya termasuklah pilihan untuk menurunkan Sprint View Shake iaitu paparan skrin ketika berlari. Ia dapat membantu pemain yang cenderung ke arah motion sickness atau mata yang cepat letih. Banyak perubahan dilakukan untuk musim pertama ini contohnya dari segi watak, keseimbangan, hitbox dan juga kestabilan game.
KESTABILAN & PERFORMANCE

Kestabilan yang lebih baik untuk pelbagai konfigurasi GPU.
PC FPS ditetapkan terhad kepada 300 untuk mengimbangi kestabilan yang lebih baik tetapi masih membiarkan pemain menikmati frame itu.
Akan menangani isu PS4 crash disebabkan kehabisan memori
Memperkenalkan sistem laporan yang lebih baik apabila game ini crash di PC tanpa mesej yang ralat.
Sistem laporan untuk semua platform.
Membaiki satu bug di mana pemain crash ketika membuka pack Apex Legends.

ISU TAMBAHAN MENGENAI BUG YANG TELAH DIBAIKI

Menampal lubang yang ada pada shield Gibraltar.
Shield Lifeline tidak akan bergerak ketika revive rakan sepasukan.
Pemain tidak akan tersangkut di peta apabila skydiving dari dropship atau jump towers.
Pemain tidak boleh lagi menembak ketika kena knocked down.
Tiada lagi exploit untuk infinite wallclimb ketika menggunakan Grapple Pathfinder.
Tiada lagi bug di mana pemain kadang-kadang tidak boleh tembak Peacekeeper selepas menaiki zip line.
Banner Card pemain yang tidak keluar selepas pemilihan Legend.

Sebenarnya ada full list mengenai patch notes ni, korang boleh baca dengan lebih lanjut dekat Reddit! Yang pasti, ramai cheaters dah kena ban! Jadi, pemain sekarang boleh enjoy sikit nak main. Takdela nanti terjumpa pemain yang lari laju kalah Usain Bolt! Kalau korang nak tahu apa lagi yang ada dalam update terbaru Apex Legends ini, boleh baca post ini!
Sumber: Reddit
Jangan lupa untuk ikuti kami di TikTok!
  @gamersantaimy
Tags: Apex LegendscheatereaHackerPatch Notesrespawn


Edisi Penuh HORIZON ZERO DAWN akan ke PC via Steam musim panas ini!

Masih ingat awal tahun kami ada mengongsikan bahawa sebuah permainan eksklusif PS4 akan ke PC? Ya nampaknya permainan yang dimaksudkan ialah Horizon Zero Dawn dari Guerilla Games dah pasti akan ke PC via Steam! Horizon Zero Dawn merupakan sebuah permainan aksi RPG dan sebelum ini merupakan sebuah permainan eksklusif PS4. Hermen Hulst ketua Sony Interactive Entertainment Worldwide Studios, telah mengumumkanya secara rasmi dan dikongsikan di PlayStation Blog.

“Saya pastikan Horizon Zero Dawn akan ke PC musim panas ini, Akan terdapat lebih informasi yang akan dikongsikan oleh Guerrilla terutama dari pengarah studio (Michiel van der Leeuw, JB van Beek dan Angie Smets) dalam masa terdekat.”
-Hulst
Lebih menarik Horizon Zero Dawn telah pun berada di Steam untuk peminat menambahnya ke Wishlist! Jadi pemain PC yang memang dah lama inginkan permainan ini, dah boleh lah masukkan ke dalam senarai wishlist anda! Ini antara yang disenaraikan di Steam dalam edisi penuh permainan ini;

Horizon Zero Dawn™
The Frozen Wilds expansion
Carja Storm Ranger Outfit dan Carja Mighty Bow
Carja Trader Pack
Banuk Trailblazer Outfit dan Banuk Culling Bow
Banuk Traveller Pack
Nora Keeper Pack

Horizon Zero Dawn dilancarkan pada tahun 2017 untuk PlayStation 4 dan ia merupakan sebuah permainan non-Killzone pertama yang Sony miliki dari Guerilla sejak tahun 2004. Sony Interactive Entertainment menerbitkan permainan itu sendiri, kerana ia telah dilakukan untuk semua tajuk yang dibangunkan secara dalaman. Jadi ianya akan menjadi yang pertama dari Sony untuk mengeluarkan produk port PC. Kali pertama permainan yang dibangunkan Sony akan dikeluarkan di luar platform PlayStation, selain dari tajuk hiburan Sony Online seperti PlanetSide 2.

Walaupun Sony dibiayai dan menerbitkan Death Stranding pada PS4, permainan ini dibangunkan oleh studio Kojima Productions; port PC juga akan datang diterbitkan oleh 505 Games. Begitu juga untuk Quantic Dream, yang baru-baru ini mengeluarkan versi PC tiga permainan yang sebelum ini menjadi eksklusif PlayStation. Ia akan menjadi menarik untuk melihat apa yang berlaku dengan francais Sonu untuk menjadi multiplatform pada tahun-tahun yang akan datang juga.

Versi PC Horizon Zero Dawn perlu menjadi pameran teknikal. Guerrilla terkenal kerana menarik perhatian hebat pada keluaran perkakasan PlayStation; enjin Decima yang digunakan kedua-dua Horizon Zero Dawn dan Death Stranding, dua daripada permainan PS4 yang paling hebat yang pernah dibuat. Hulst menerangkan permainan terbuka dunia Guerrilla sebagai “yang ngam-ngam” untuk PC, sambil menambah, “Saya fikir penting untuk kita kekal terbuka kepada idea-idea baru tentang cara memperkenalkan lebih ramai orang kepada PlayStation dan menunjukkan orang apa yang mereka telah tertinggal. “

“Dan mungkin untuk meletakkan sedikit minda dengan selesa, melepaskan satu gelaran AAA pihak pertama ke PC tidak semestinya bermakna setiap permainan sekarang akan datang ke PC,” kata Hulst. Beliau menambah, “Kami tidak mempunyai rancangan untuk hari dan tarikh [PC releases] dan kami tetap 100% komited untuk perkakasan khusus yang hadir.”

Jadi jangan lupa untuk ke Steam dan masukkan permainan Horizon Zero Dawn kedalam Wishlist anda! Apa jua kemaskini termasuk harga akan kami kongsikan jika diberikan pengumuman terbaru oleh Sony ataupun Guerrilla Games.
 Tambah ke Wishlist Steam Anda!
Jangan lupa untuk ikuti kami di TikTok!
  @gamersantaimy
Tags: guerilla gamesHermen Hulsthorizon zero dawnSony Interactive Entertainment Worldwide Studios


ASUS melancarkan siri laptop ExpertBook B1, B5, B9 di Malaysia!

ASUS hari ini mengumumkan beberapa komputer riba baru di siri ExpertBook. Pertama sekali adalah ExpertBook B1 (B1400 & B1500), yang merupakan dua notebook baru langsing, ringan dan sangat mudah alih yang direka untuk perniagaan, dan direka sebagai pilihan pintar untuk usahawan, organisasi pendidikan dan syarikat yang berkembang.

Dikuasakan oleh pemproses Intel® Core™ i7 Generasi ke-11 terkini, siri model ExpertBook B1 yang boleh dikonfigurasi dan mesra kepada dompet menawarkan reka bentuk kontemporari dengan permukaaan yang tahan lasak, demi menggabungkan prestasi tinggi memperkasakan setiap perniagaan – termasuk NumberPad 2 pada B1400, ditambah sensor cap jari pilihan, papan kekunci ‘backlit’ dan webcam depan. Notebook ExpertBook B1 juga mendapat banyak kelebihan daripada reka bentuk ‘storage’ yang berkelajuan dan berkapasiti tinggi, serasi dengan sambungan internet yang komprehensif, dan engsel paparan yang dapat dibuka sebanyak 180° untuk perkongsian kandungan yang mudah.

ExpertBook B1

1 of  4

-
+

ASUS juga mengumumkan siri komputer riba ExpertBook B5 (B5302C) & B5 Flip (B5302F), yang tersedia dalam bentuk clamshell tradisional dan bentuk 360° yang boleh ditukar, untuk kemudahan mudah alih, dan fleksibiliti. Komputer riba ExpertBook B5 dibina untuk kita menguruskan perniagaan dengan lancar dan selesa, dengan casis minimalis yang ringan.
Ia juga menyediakan jangka hayat bateri 14 jam luar biasa (kata laman web rasmi), dan dilengkapi dengan teknologi canggih untuk meningkatkan kecekapan kerja secara ‘on-the-go’. Ini termasuk pemproses Intel® Core™ Gen ke-11, ‘AI noise cancellation’, sokongan dual-SSD RAID dan ASUS NumberPad 2.0. Model ExpertBook B5 juga dilengkapi dengan fitur untuk melindungi privasi peribadi dan data perniagaan, termasuk sensor cap jari dan cip TPM 2.

ExpertBook B5

1 of  4

-
+

Akhir sekali, ASUS mengumumkan ExpertBook B9 (B9400), yang merupakan generasi seterusnya untuk pemenang 2020 Red Dot Design Award. Ia adalah komputer riba perniagaan 14-inci paling ringan di dunia. ExpertBook B9 terbaru mewarisi semua ciri hebat dari generasi terdahulu, dan kini mempunyai pemproses terkini Intel® Core™ Gen ke-11 dengan grafik Intel Iris® Xe™ untuk prestasi serius dan kecemerlangan visual, RAID 0 dan sokongan teknologi RAID 1, Thunderbolt™ 4 untuk sambungan fleksibel, proximity sensor AdaptiveLock untuk log masuk, dan ‘AI noise-cancelation’ untuk panggilan video yang tidak terganggu. Ini sesuai untuk mereka yang bekerja dari rumah kerana pandemik semasa.
Walaupun ada peningkatan dalam prestasi dan fungsi, ExpertBook B9 mengekalkan rekod sebagai komputer riba perniagaan 14 ”paling ringan di dunia di mana beratnya hanya 880 gram. Ia juga menawarkan jangka hayat bateri seharian. Ia disahkan dengan Energy Star® 7.1 dan dinilai oleh EPEAT ™ Gold, untuk menawarkan jaminan kecekapan tenaga yang dapat mengurangkan kos operasi dalam jangka masa panjang.

ExpertBook B9

1 of  4

-
+

Anda boleh menyemak maklumat lanjut di laman web rasmi ASUS. Berikut adalah spesifikasi rasmi termasuk harga

Series

Model Name

Product Spec

Screen Size

CPU
(11th gen)

RAM

HDD

SRP

ExpertBook B1
(B1400C)

B1400C-EAEEK0785R

i5-1135G7 / 8G / 256 SSD / 3CELL 42WHr / 3 years OSS / Win10 Pro / Backpack

14″FHD

i5

8GB

256G

RM3,599

B1400C-EAEEK0786R

i5-1135G7 / 8G / 512 SSD / 3CELL 42WHr / 3 years OSS / Win10 Pro / Backpack

14″FHD

i5

8GB

512G

RM3,759

B1400C-EAEEK1695R

i7-1165G7 / 8G / 512 SSD / 3CELL 42WHr / 3 years OSS / Win10 Pro / Backpack / Mouse

14″FHD

i7

8GB

512G

RM4,399

ExpertBook B1
(B1500C)

B1500C-EAEEJ0108R

i5-1135G7 / 8G / 512 SSD / 3CELL 42WHr / 3 years OSS / Win10 Pro / Backpack / Mouse

15.6″FHD

i7

8GB

512G

RM3,759

ExpertBook B5 Flip
(B5302F)

B5302FE-ALG0249R

i7-1165G7 / 8G / 512 SSD / 3CELL 42WHr / 3 years OSS / Win10 Pro / Backpack / Mouse

13.3″FHD Touch Flip

i7

8GB

512G

RM5,599

B5302FE-ALG0246R

i5-1135G7 / 8G / 512 SSD / 3CELL 42WHr / 3 years OSS / Win10 Pro / Backpack / Mouse

13.3″FHD Touch Flip

i5

8GB

512G

RM4,999

ExpertBook B5
(B5302C)

B5302CE-AEG0204R

i7-1165G7 / 8G / 512 SSD / 3CELL 42WHr / 3 years OSS / Win10 Pro / Backpack / Mouse

13.3″FHD

i7

8GB

512G

RM5,199

B5302CE-AEG0203R

i5-1135G7 / 8G / 256 SSD / 3CELL 42WHr / 3 years OSS / Win10 Pro / Backpack / Mouse

13.3″FHD

i5

8GB

256G

RM4,299

ExpertBook B9
(B9400C)

B9400CE-AKC0354R

I7-1165G7 / 16G / 1TB SSD (TPM) / 4CELL / 3 years OSS / Win10 Pro

14″FHD

i7

16GB

1TB

RM7,989

Jangan lupa untuk ikuti kami di TikTok!
  @gamersantaimy
Tags: AsusASUS ExpertBookKomputer ribaLaptopMalaysia


Siri live-action Pokemon kini dalam pembikinan oleh Netflix!

Terdapat laporan bahawa siri live-action Pokemon oleh Netflix sedang dalam pembikinan. Hanya seorang sahaja yang sah terlibat dengan produksi buat masa ini. Joe Henderson (merupakan produser eksekutif dan penulis untuk siri Lucifer, Graceland, dan White Collar) juga akan bertugas sebagai penulis dan produser eksekutif di siri live-action Pokemon dari Netflix.

Bagi mereka yang tidak tahu, Netflix sudah mempunyai pelbagai rancangan Pokemon. Sebagai contoh, musim ke-24 dalam francais anime iaitu Pokémon Master Journeys: The Series akan membuat tayangan perdana secara eksklusif di Netflix pada 10 September. 12 episod pertama akan debut pada hari yang sama, dan episod kemudian akan ditambah beransur-ansur. Musim sebelumnya, Pokémon Journeys: The Series, telah ditayangkan di Jepun pada bulan November 2019. 12 episod pertama untuk anime tersebut membuat debut di Netflix Amerika Syarikat pada bulan Jun 2020.

Hanya satu sahaja produksi live-action Pokemon yang dibuat setakat ini iaitu filem live-action Pokemon Detective Pikachu oleh Rob Letterman yang keluar pada Mei 2019. Filem ini dibintangi oleh Justice Smith sebagai watak utama Tim Goodman dan Ryan Reynolds sebagai Detective Pikachu. Letterman merupakan pengarah untuk filem ini, manakala skrip dihasilkan oleh Nicole Perlman dan Letterman. Sebuah sekuel juga dilaporkan telah dipersetujui tapi kami tiada maklumat lanjut selain itu.

Siri rancangan live-action Netflix Pokemon nampaknya sedang dalam pembikinan. Kita masih belum ada pengesahan atau tarikh pelancaran rasmi dari Netflix mengenai siri ini tetapi saya berharap ia sama hebat seperti movie Detective Pikachu. Untuk segala liputan kami tentang Pokemon, sila tekan pautan ini.
Sumber – Variety
Jangan lupa untuk ikuti kami di TikTok!
  @gamersantaimy
Tags: animelive actionnetflixpokemonsiri


Nak perbaiki gameplay di Wild Rift? Panduan ini boleh membantu anda!

League of Legends: Wild Rift merupakan sebuah game MOBA yang telah dibangunkan dan diterbitkan oleh Riot Games untuk platform mobile. Game ini boleh dimainkan secara percuma di Android serta iOS dan merupakan versi modifikasi dari game PC League of Legends. Sama juga di LOL, pemain akan menggunakan kebolehan unik watak Champion untuk bertarung dengan pihak lawan bagi menghancurkan Nexus mereka, dan dalam masa yang sama perlu menguatkan Champion melalui EXP dan item sepanjang bermain.

Walaupun game ini telah dilancarkan sejak bulan Oktober tahun lalu, tetapi ia masih berjaya menarik para pemain baru setiap hari untuk mencuba Wild Rift. Jadi kami dari Gamer Santai hari ini, ingin berkongsi dengan anda beberapa panduan untuk pemain beginner Wild Rift yang boleh meningkatkan gaya gameplay mereka. Jadi tanpa berlengah lagi, jom baca panduan kami ini!
Memanfaatkan Ward

Ward merupakan bentuk kawalan penglihatan yang asas dan mudah untuk didapatkan kerana ia diberi kepada pemain setiap kali bermula perlawanan. Dengan menggunakan ward, anda boleh mendedahkan kawasan tertentu dan bersembunyi dari pandangan musuh melalui sweeping. Setiap ward mampu bertahan selama 90 saat dan mempunyai 3HP.
Ramai pemain beginner Wild Rift tidak tahu bagaimana kaedah yang betul untuk menggunakan Ward semasa bermain. Pemain boleh meletakkan ward dalam semak di Lane yang dimainkan atau di tengah sungai, kerana dua tempat ini sangat strategik. Anda boleh perhatikan pergerakan musuh di Lane dan cari semak yang sesuai untuk letakkan ward bagi melakukan serang hendap pada mereka.
Apabila menggunakan ward, pastikan ianya diletakkan secara berkala, kerana boleh dikira pembaziran jika anda meletakkan kedua-dua ward serentak di lokasi berdekatan. Pemain juga boleh meletakkan ward di dalam kawasan Jungle untuk menentukan sama ada musuh cuba menceroboh kawasan anda. Strategi ini akan membantu Attacker pasukan anda yang lain boleh bertindak pantas untuk datang membunuh musuh. Paling penting sekali adalah, jangan letakkan ward anda secara terang-terangan di tempat yang musuh boleh mencapainya dengan mudah!
Kepentingan Monster dan Buff
Tambahan pula, dalam map juga terdapat Jungle Monster yang terbahagi kepada tiga jenis, iaitu Rift Herald, Baron Nasher, dan Drakes. Pemain akan bersama dengan rakan pasukan untuk menewaskan monster ini bagi mendapatkan ganjaran unik seperti Buff (bergantung pada monster yang dibunuh).
Baron Nasher

Baron Nasher merupakan monster terkuat dalam Wild Rift. Jadi jika pemain berjaya menewaskannya, mereka akan mendapat Buff sementara, peningkatan damage dalam serangan, kebolehan kuasa, meningkatkan kekuatan Minion berdekatan dan memendekkan waktu recall. Monster ini akan muncul selepas 10 minit perlawanan bermula di lokasi sungai berdekatan dengan Baron Lane.
Sesetengah pemain menganggap yang Buff ini tidak penting, tetapi sebenarnya ia sangat membantu anda untuk membuat lebih banyak damage terhadap musuh serta struktur mereka. Jadi, dengan membunuh Baron Nasher, anda boleh mendapat kelebihan dari segi serangan selepas itu.
Rift Herald

Rift Herald adalah monster yang akan menggantikan tempat Baron Nasher 6 minit selepas pemain membunuhnya. Selepas anda membunuh Rift Herald, ia akan diseru sebagai sekutu untuk beberapa ketika bagi membantu anda melakukan damage yang kuat pada musuh dan Turret mereka.
Drakes

Drakes merupakan monster pertama yang akan di spawn di kawasan berdekatan Dragon Lane selepas 4 minit game bermula. Ia akan spawn berkali-kali selepas ia dibunuh sepanjang perlawanan berlangsung, dan bergantung pada elemen Drake yang dibunuh itu, pemain akan menerima bonus unik sehingga ia spawn kepada versi Elder. Selepas anda membunuh versi Elder Drakes, pemain akan mendapat elemen paling berkuasa serta Buff kekal untuk melakukan lebih damage.
Mendapatkan Buff adalah strategi yang sangat bagus kerana ia mampu membantu pemain melakukan damage yang kuat pada musuh selama 2 minit. Sekiranya pemain membunuh Champion musuh yang memiliki Buff, ianya akan berpindah kepada anda dan masa Buff itu juga akan kembali seperti asal. Tidak ramai pemain yang cuba mengaplikasikan strategi ini kerana menganggap Buff tidak penting, walaupun sebenarnya ia sangat berguna ketika bermain.
Pilih peranan yang sesuai dengan gameplay anda

Di Wild Rift, para pemain dari setiap pasukan boleh memilih peranan berbeza dalam setiap perlawanan. Setiap posisi Lane sama ada anda bermain secara solo atau duo biasanya memberi impak pada Champion pemain di setiap Lane. Jadi anda perlu memilih peranan apa yang sesuai dengan Champion anda sebelum bergerak menuju ke Lane pilihan.
Di Baron Lane, anda perlu memilih Champion yang mampu melakukan damage atau bertindak sebagai tank semasa melawan musuh atau melindungi rakan pasukan dari serangan Champion terkuat musuh. Antara Champion yang sesuai adalah Gragas, Akali, Camile, Fiona, Darius, Malphite, Garen dan Renekton. Apabila anda cepat membereskan Baron Lane, maka ia akan memudahkan kedudukan pasukan anda untuk menyelamatkan diri mereka dari pertarungan di Lane lain.

Untuk Mid Lane, Champion pemain perlu memiliki kebolehan untuk melakukan damage yang banyak dengan cepat dan akan menjadi perumah kepada mobile Champion di Wild Rift. Pemain yang gemar melakukan serangan bertubi-tubi pada pihak lawan sesuai untuk berada di Mid Lane. Contoh Champion yang boleh anda gunakan di Lane ini adalah Irelia, Corki, Katarina, Ziggs dan Diana.
Pada Dragon Lane, ianya sesuai untuk bermain secara duo dan Champion yang boleh melakukan Attack Damage Carry (ADC). Mereka yang bermain di Dragon Lane memainkan peranan untuk menghancurkan seluruh pasukan lawan bagi memberikan rakannya masa yang cukup untuk kembali. Walau bagaimanapun, Champion di Lane ini memerlukan sokongan pemain kedua sebagai perlindungan sepanjang bermain. Untuk Dragon Lane, kami mencadangkan anda untuk memilih Champion seperti Ezreal, Xayah, Kaisa, Corki dan Varus.

Bagi mereka yang ingin bermain di Jungle Lane, mereka perlu memiliki Champion yang sesuai bergerak di Baron Lane dan Mid Lane serta boleh bertahan dengan serangan. Mereka yang bermain di Lane ini boleh menjadi lebih kuat apabila membunuh Monster, menewaskan Champion musuh, dan mengawal map dengan memerhati pergerakan musuh serta mencari peluang bagi mendapatkan kelebihan pada pasukannya. Champion yang boleh anda gunakan untuk Lane ini seperti Jarvan IV, Evelynn, Lee Sin, Vi, Wukong, Camille, Kha’Zix dan Rengar.
Di setiap permulaan perlawanan, pemain akan memilih salah satu dari 40 Champion yang ada dalam Wild Rift. Sepanjang perlawanan pula, Champion anda ini akan menjadi lebih kuat melalui EXP yang diterima. Anda juga perlu menggunakan gold terkumpul untuk membeli item di Shop untuk meningkatkan stats Champion, dan menambah kesan unik padanya. Untuk menjadikan Champion anda menguasai perlawanan, pastikan ia mempunyai level yang tinggi, stats padu serta mempunyai skil tambahan.
Beli item yang sesuai untuk Champion

Sebagai pemain, anda perlu mengkaji item apa yang sesuai untuk dipasangkan pada Champion supaya stats mereka dapat membantu dari segi penghasilan damage, penambahan defense dan peningkatan pergerakan Champion. Contohnya, jika anda memilih Jinx sebagai Champion, antara item yang boleh anda sesuaikan padanya adalah seperti Rapid Fire Cannon, Guardian Angel, Gluttonous Greaves, Mortal Reminder, Infinity Edge dan Runaan’s Hurricane. Melalui peningkatan stats dari item ini, anda boleh mengawal Dragon Lane dengan mudah hanya menggunakan Jinx sahaja.

Berkomunikasi dengan rakan

Komunikasi antara sesama pasukan adalah sangat penting bagi mencapai sesuatu kejayaan. Sama juga di Wild Rift, anda perlu sentiasa berkomunikasi dengan pasukan melalui fungsi ping yang tersedia dalam in-game seperti “retreat”, “fight there”, “on my way” atau “engage the enemy”. Setiap ping ini sangat mudah untuk pemain menyampaikan info semasa pada pasukan mereka, tetapi tidak ramai yang memanfaatkan sepenuhnya fungsi ini.
Apabila musuh anda hilang, ianya sangat penting untuk pemain berkomunikasi dengan rakan pasukan, kerana membolehkan mereka untuk bermain dengan selamat di kawasan berhampiran supaya tidak terkena serangan hendap musuh. Biasakan diri anda di situasi ini untuk guna ping “Danger” dan “Enemy Missing”.
Tidak perlu menukar peranan dan Champion dengan kerap

Pemain Wild Rift tidak semestinya perlu menggunakan setiap Champion yang berlainan di setiap game, kerana anda hanya perlu cuba bermain dengan peranan yang sesuai sahaja. Sekiranya anda beralih peranan dengan kerap, ianya mungkin akan menyukarkan gameplay ketika itu, dan pemain bakal melakukan banyak kesilapan.
Biasakan berpegang pada satu atau dua Champion, dan pelajari segala yang perlu diketahui mengenai mereka sahaja. Ianya akan jauh lebih mudah untuk memenangi game kerana anda sudah boleh mengadaptasi Champion dan Lane yang dimainkan.

Wild Rift merupakan game berpasukan, jadi anda perlu bekerjasama serta berkomunikasi dengan rakan dalam mengatur strategi seperti melakukan serangan kecil, mempertahankan struktur, atau mengganggu musuh dari menewaskan Monster. Jika pasukan anda berjaya mengaplikasikan panduan yang diberikan ini, pasti gameplay perlawanan menjadi lebih rancak sehingga salah seorang dari anda berjaya menghancurkan Nexus musuh.
Harap dengan perkongsian panduan kami untuk pemain beginner Wild Rift ini dapat membantu meningkatkan lagi mutu gameplay anda. Bagi yang ingin membaca segala liputan kami mengenai Wild Rift, anda boleh tekan sahaja pada pautan yang tersedia.
 Muat turun di sini

League of Legends: Wild RiftPublisher: Riot GamesRelease Date: 2020-10-27Android, iOS
League of Legends: Wild Rift adalah game Multiplayer Online Battle Arena yang dibangunkan dan diterbitkan oleh Riot Games untuk Android dan iOS. Permainan ini adalah versi ringkas dari padarakan PC-nya, League of Legends.

Jangan lupa untuk ikuti kami di TikTok!
  @gamersantaimy
Tags: MOBAmobile gamePanduan untuk beginnerRiot GamesWild Rift


Perks eksklusif tersedia bersama Sword Art Online: Alicization Lycoris pada hari pelancaran!

Perjalanan anda dalam pengalaman baru di Sword Art Online: Alicization Lycoris bakal dimulakan! Dibawa dari jalan cerita asal anime, pratagonis Kirito akan membawa anda ke Underworld, sebuah dunia maya misteri yang terdapat di arc Alicization anime. Menampilkan aksi pertempuran yang sengit, visual JRPG yang menakjubkan dan dunia yang luas untuk ditrokai sepanjang perjalanan anda melalui permainan VRMMO SWORD ART ONLINE terkini sudah siap untuk dimulakan!

Sistem baru yang tersedia dalam permainan ini termasuk sistem pertempuran baru yang diberi nama ‘Tactic Emulating AI System’ yang membenarkan anda dan pasangan mengingati “commands” dan gunakannya mengikut situasi. Anda boleh memilih watak yang mana untuk mereka belajar “command” yang anda hantarkan pada mereka. Juga terdapat “Arts Code” sebagai sistem permainan yang baru dimana anda boleh mengoptimumkan penggerakan pasangan anda dengan gaya pertempuran anda dengan menyesuaikan serta mengubah parameter AI mereka.

Dalam permainan ini turut tersedia mod multiplayer sehingga 4 pemain! Setiap pemain boleh membawa 1 watak pasangan untuk mod ini. Berlawan lah dengan musuh yang kuat bersama-sama sehingga 4 orang pemain dan 4 lagi pasangan pemain dan secara keseluruhannya 8 pemain maximum akan bersama menentang kejahatan! Dan yang terakhir, anda juga bole mencipta avatar anda sendiri termasuk penampilan anda!
Pada pembeli Sword Art Online: Alicization Lycoris, anda bakal menerima “SAO BADGES” yang sangat comel pada hari pertama!
* Setiap pembelian akan memberi anda hak untuk menerima salah satu daripada lima badges yang tersedia. Reka bentuk yang diberikan adalah secara rawak. Badges rasmi tersedia sementara stok masih ada. Sila periksa dengan peruncit tempatan yang mengambil bahagian untuk penjualan ini bagi maklumat lebih lanjut.
Tidak terhenti disitu! Dapatkan kostum dari peraduan reka kostum untuk pek DLC!
* Pek DLC juga tersedia untuk pembelian awal versi permainan digital.
Jadilah iri hati dengan watak sword masters anda kerana kostum watak dalam permainan Beater’s Cafe edisi terhad dengan pendaftaran DLC ini!

Jadilah salah satu pemain bertuah untuk mendapatkan Sword Art Online eksklusif ini: Alicization Lycoris DLC dengan klik pendaftaran di bawah sebelum 4 Julai 2020.
 Daftar Sekarang!

SWIC ART ONLINE Alicization Lycoris akan tersedia pada 10 Julai 2020 untuk PlayStation 4, Xbox One dan PC melalui STEAM. Jangan lupa untuk singgah ke laman web rasmi permainan ini untuk lebih maklumat!
Jangan lupa untuk ikuti kami di TikTok!
  @gamersantaimy
Tags: Bandai Namco EntertainmentSword Art Online: Alicization Lycoris


Review Naraka: Bladepoint – Pertempuran shaolin versi multiplayer!

Dilancarkan pada tahun 2021, Naraka: Bladepoint merupakan entri terbaru ke genre multiplayer battle royale. Apa yang membuatnya unik berbanding game lain ialah aksi menembak musuh sebenarnya kurang, dan kita akan lebih menggunakan pedang dan abiliti-abiliti istimewa untuk menukar arus pertarungan ke pihak kita. Tanpa melengahkan masa, mari kita lihat apa yang menarik, apa yang kurang dan apa yang betul-betul istimewa tentang Naraka: Bladepoint dalam review ini.

Fokus pada sistem pertempuran melee

Seperti yang dinyatakan di atas, sistem pertempuran adalah elemen utama yang membezakan Naraka: Bladepoint daripada kebanyakan permainan “battle royale” di pasaran. Seperti biasa, pemain akan dilemparkan ke sebuah peta besar yang memaparkan lokasi berbeza bersama dengan 59 pemain lain, di mana kawasan tersebut akan semakin mengecil secara berkala sepanjang perlawanan.

Semua pemain akan bermula tanpa peralatan, tetapi selepas meneroka peta, mereka boleh menemui pelbagai item, senjata (kedua-dua senjata jarak jauh dan jarak dekat), Souljade (item istimewa yang memberikan pelbagai bonus) dan Grappling Hook yang digunakan untuk: mencapai tempat tinggi, melarikan diri daripada musuh, dan menyerang pemain lain jika disasarkan dengan betul). Mekanik inilah bersama sistem parkour (memang merata korang boleh panjat) menjadikan Naraka: Bladepoint sebagai sebuah pengalaman pertempuran multiplayer -yang unik.

Walaupun Naraka mempunyai senjata jarak jauh, ia sebenarnya tidak sekuat seperti senjata jarak dekat. Semua senjata jenis jarak dekat, termasuk Longsword, Katana, Greatsword, Dagger, dan Spear, datang dengan serangan unik sendiri termasuk kombo dan serangan “charge” berbeza, yang menjadikan setiap pengalaman pertempuran amat bervariasi. Walaupun pemain lain boleh menghafal abiliti watak kita, itu tidak semestinya mereka boleh menghalang serangan kia. Setiap watak dan senjata boleh menggunakan kombo yang berbeza dan aspek ini penting supaya pergerakan kita tidak mudah diramal.
Mekanik parry pula membuatkan pengalaman lebih mendalam, dan membolehkan pemain menepis serangan dan membuat pihak lawan menjatuhkan senjata mereka. Timing menjadi fokus, jadi ia terpulang kepada cara pemain membaca tingkah laku musuh dan bertindak. Secara umumnya, sistem pertempuran terasa seperti siri game Dynasty Warriors oleh Koei Tecmo, jadi jika anda minat francais tersebut, kalian pasti akan menyukai Naraka: Bladepoint.

Memandangkan ini game baru, Naraka: Bladepoint masih tidak menawarkan banyak kandungan. Buat masa ini, terdapat 8 watak secara keseluruhan. Asalnya, kita akan mendapat 6 watak, tetapi anda akan memperoleh Yoto Hime jika membuat pra-pesanan pada permainan, dan Valda Cui jika membeli watak tersebut menggunakan mata wang dalam permainan atau membelanjakan wang sebenar. Pada masa yang sama, reka bentuk setiap watak boleh diubah suai (kecuali Yoto Hime kerana dia watak collab) dari bentuk muka hingga ke saiz badan.
Bagi watak yang boleh dimainkan, setiap kebolehan unik mereka boleh di-upgrade di mana kita harus menggunakan watak tersebut dalam perlawanan untuk memperoleh XP. Lagi banyak kita gunakan, lebih kuat lah kita.
Tiga mod berbeza untuk cuba

Mod juga terhad kepada mod solo, mod Trio dan mod ala-ala Deathmatch. Memang tidak banyak tapi masih seronok untuk cuba bersama kawan. Berikut adalah rumusan:
Battle Royale
Ini adalah mod utama (boleh main secara solo atau trio) untuk Naraka, tetapi sedikit berbeza dari segi mekanik. Seperti biasa, masih ada “sistem bulatan mengecil” yang mendorong semua pemain untuk mengumpul ke tengah di mana pemain terakhir yang bertahan hidup akan menjadi juara. Apa yang membuatkannya berbeza adalah kita boleh hidup semula sebelum bulatan pertama tamat.
Bloodbath
Ini ialah mod deathmatch untuk Naraka di mana anda bebas memilih antara semua watak yang sudah dibuka. Selain itu, semua jenis senjata dan perisai boleh dimiliki pada tahap tertinggi. Seperti namanya, semua orang akan bersaing sesama sendiri dan ini bermakna kita akan menjadi sasaran kepada lebih dari seorang pemain. Pada penghujung perlawanan, pemain dengan mata tertinggi akan menjadi juara.
Bloodsports
Ini adalah mod terbaru dalam permainan. Terdapat 16 pemain, dan kita harus bertarung dalam pusingan kalah mati. Semua perlawanan adalah Best-of-1 kecuali perlawanan akhir iaitu Best-of-3.
Dalam mod ini, anda tidak boleh memilih watak yang sama seperti pihak lawan, serta tidak boleh menggunakan abiliti Ultimate.
Aspek “monetisation”

Pertama sekali saya nak sebut ialah ini bukan permainan percuma. Kita sebenarnya perlu membayar RM65 untuk mendapatkan permainan asas. Bukan itu sahaja, Naraka menampilkan banyak kosmetik yang boleh dibuka melalui sistem Battle Pass, loot box dan mata wang dalam permainan.
Ini pastinya akan mengecewakan beberapa pemain, kerana konsep permainan lebih sesuai untuk permainan bergenre “free-to-play” seperti Genshin Impact, Apex Legends, dan sebagainya. Pada masa yang sama, UI yang serabut juga menyukarkan pemain untuk memahami cara-cara membuka item tertentu dengan cepat, dan ini boleh menjadi menjengkelkan.

Apabila membayar untuk sesebuah permainan, saya jangka akan mendapatkan SEMUA kandungan, melainkan jika ia DLC atau kosmetik tambahan Tetapi hakikatnya, tidak semua disediakan untuk pemain.
Prestasi visual

Satu lagi area yang Naraka: Bladepoint berjaya mengagumkan saya semasa menulis review adalah tahap visual. Watak dan lokasi-lokasi terang-terang diilhamkan oleh mitologi Cina dan semuanya kelihatan hebat. Namun, masih terdapat beberapa masalah seperti watak yang botak, muka tiba-tiba hilang dan sebagainya tetapi itu bukan masalah besar kerana isu-isu seperti ini akan diperbaiki dalam update seterusnya.
Pendapat

Dengan sistem pertempuran dan suasana shaolin yang unik, Naraka: Bladepoint adalah antara entri yang menonjol dalam barisan game action-adventure multiplayer. Walaupun pelaksanaan transaksi mikro kurang baik, inti gameplay sangat kukuh. Jadi dengan update dan kandungan yang betul, Naraka: Bladepoint pasti dapat bersaing dengan game mutliplayer popular lain di pasaran.
Jika anda sedang mencari game battle royale dengan ciri-ciri yang unik, maka Naraka: Bladepoint boleh termasuk dalam wishlist anda. Itu sahaja untuk review saya bagi Naraka: Bladepoint, untuk segala liputan kami tentang permainan termasuk ulasan awal untuk versi beta, sila tekan pautan ini.
 Muat turun DEMO disini

NARAKA: BLADEPOINTRelease Date: 2021-06-12Epic Games Store, PlayStation 4, Steam, Xbox One
NARAKA: BLADEPOINT adalah aksi 60 pemain Battle Royale yang menawarkan pemain mobiliti gila yang digerakkan oleh parkour dan cengkeraman, senjata besar jarak dekat dan senjata jarak jauh, dan watak-watak yang mempunyai kemampuan hebat.

Jangan lupa untuk ikuti kami di TikTok!
  @gamersantaimy
Tags: multiplayerNaraka: BladepointPCreviewulasan


Pra-pembelian The Last of Us Part II dibuka sekarang bermula dari RM239!

Sony Interactive Entertainment hari ini mengumumkan bahawa game eksklusif PlayStation 4 yang dinanti-nantikan iaitu The Last of Us Part II akan dilancarkan di Malaysia pada 19 Jun 2020. Edisi Digital Standard tersedia pada nilai harga RM239.00 dan edisi Digital Deluxe pula tersedia pada RM299.00. Harga runcit yang dicadangkan untuk Blu-ray Disc Standard Edition adalah RM239.00, Special Edition akan RM349.00, Collector’s Edition adalah RM839.00 dan Ellie Edition akan RM1,099.00.

SIES juga mengumumkan bahawa pra-pesanan cakera fizikal untuk The Last of Us Part II akan bermula hari ini, 30 April 2020. Pra-pesanan mana-mana edisi digital atau fizikal permainan untuk menerima item bonus dalam permainan berikut semasa pelancaran:

Ammo Capacity Upgrade
Crafting Training Manual

Di samping itu, semua pra-pesanan cakera fizikal juga akan dilengkapi dengan T-shirt edisi terhad The Last of Us Part II yang menampilkan tatu Ellie yang dicetak di bahagian belakang, sementara stok masih ada.
Edisi Standard (Cakera Blu-ray dan Digital)

Praorder Edisi Standard Digital untuk MYR 239 dan dapatkan Avatar Rangkaian PlayStation (PSN) The Last of Us Part II yang menampilkan tatu khas Ellie.
Edisi Deluxe Digital

Pra-pesanan Digital Deluxe Edition dengan harga MYR 299 dan terima semua insentif pra-pesanan digital yang ditawarkan melalui Digital Standard Edition. Digital Deluxe juga merangkumi bonus digital berikut:

Tema Dinamik PS4
Set 6 Avatar PSN
Lagu Suara Digital
Buku Seni Mini Digital dari Dark Horse

Special Edition

The Last of Us Part II Special Edition dilengkapi dengan SteelBook Case yang boleh dikumpulkan termasuk permainan penuh, serta Buku Mini Art 48 Halaman dari Dark Horse. Ini juga akan merangkumi insentif pembelian awal yang ditawarkan melalui Edisi Standard. Edisi Khas akan tersedia pada MYR 349 dan merangkumi bonus digital berikut:

Tema Dinamik PS4
Set 6 Avatar PSN
Lagu Suara Digital
Buku Seni Mini Digital dari Dark Horse

Collector’s Edition

The Last of U Part II Collector’s Edition akan tersedia pada MYR 839 dan merangkumi semua bonus dan kandungan Edisi Khas yang disenaraikan di bawah:

Sarung SteelBook dengan Permainan Penuh
Patung Ellie 12 ”
Buku Mini Art 48 Halaman dari Dark Horse
Replika Gelang Ellie
Cetakan Seni Litograf dan Surat Terima Kasih
Set 5 Pelekat
Set 6 Pin Enamel

Termasuk kandungan digital berikut:

Tema Dinamik PS4
Set 6 Avatar PSN
Lagu Suara Digital
Buku Seni Mini Digital dari Dark Horse

Ellie Edition

The Last of Us Part IIEllie Edition  akan tersedia pada MYR 1,099, dan termasuk item tambahan di atas semua bonus dan kandungan Edisi Collector’s, yang disenaraikan di bawah:

Sarung SteelBook dengan Permainan Penuh
Patung Ellie 12 ”
Buku Mini Art 48 Halaman dari Dark Horse
Replika Ransel Ellie
Replika Gelang Ellie
Patch Logo Bahagian Terakhir Kami
Rakaman Vinyl 7 “yang Menampilkan Muzik dari Soundtrack Asal
Cetakan Seni Litograf dan Surat Terima Kasih
Set 5 Pelekat
Set 6 Pin Enamel

Termasuk kandungan digital berikut:

Tema Dinamik PS4
Set 6 Avatar PSN
Lagu Suara Digital
Buku Seni Mini Digital dari Dark Horse

 BELI disini!!

THE LAST OF US PART IIRelease Date: 2020-06-19PlayStation 4

The Last of Us Part II adalah permainan petualangan aksi yang dibangunkan oleh Naughty Dog dan diterbitkan oleh Sony Interactive Entertainment untuk PlayStation 4.

Jangan lupa untuk ikuti kami di TikTok!
  @gamersantaimy
Tags: Collector’s Edition TLOU IIDigital Deluxe TLOU IIDigital Standard TLOU IIEllie Edition TLOU IIPre-OrderSony Interactive EntertainmentSpecial Edition TLOU IIStandard Edition TLOU IIThe Last of Us part II


Artis VFX dakwa Marvel buli syarikat VFX, sampai ada yang kena blacklist!

Baru sahaja kita lihat luahan hati daripada artis VFX yang penat bekerja dengan Marvel, nampaknya hal itu tidak berhenti di situ sahaja. Kali ini, lebih ramai artis VFX yang tampilkan diri dan memberitahu bahawa Marvel telah buli banyak syarikat VFX. Dengan pelbagai projek besar Marvel yang akan datang, sudah boleh bayang bagaimana perasaan semua artis yang bekerja untuk studio itu.

Melalui Vulture, seorang artis VFX telah mendakwa bahawa Marvel kekurangan staf untuk projek mereka. Bukan setakat itu sahaja, dia juga berkata bahawa studio itu sering meminta perubahan pada VFX sepanjang proses pembangunan. Walaupun tarikh tayangan berbaki beberapa bulan, Marvel masih meminta VFX ditukar. Sampai ada satu studio VFX kena senarai hitam oleh mereka kerana lambat menyiapkan kerja yang diberikan..

Artis itu juga menuntut bahawa direktor filem tidak mengetahui semua kerja-kerja yang dilakukan semasa penghasilan VFX.  Malah, Marvel juga kadang-kadang meminta pasukan VFX untuk sediakan draf untuk pengarah filem lihat visual beberapa adegan. Ini sudah tentu memakan masa yang banyak dan memberikan tekanan yang berat kepada mereka yang turut serta dalam projek itu, lebih-lebih lagi dengan jadual yang ketat.
Dia berpendapat bahawa pengarah filem perlu belajar serta melatih diri dengan VFX untuk memberikan visi yang lebih baik. Tambahnya lagi, bukan semua syarikat lain mempunyai kuasa buli yang sama seperti Marvel.

Daripada luahan tersebut, rasanya kalau Marvel kurangkan sikit projek mereka, mungkin ia tidak akan membebankan semua artis di bawah mereka. Ramai juga peminat yang tidak akan berpuas hati dengan hasil VFX yang biasa-biasa sahaja. Apa pula pendapat anda mengenai perkara ini? Adakah berbaloi kerja di bawah Marvel, dengan jadual yang ketat tetapi bayaran tidak setimpal pula? Boleh kongsikan kepada kami di ruang komen.
Jangan lupa untuk ikuti kami di TikTok!
  @gamersantaimy
Tags: MarvelVFX


Remake Anime Rurouni Kenshin Akan Hadir 2023! Trailer Terbaru Didedahkan!

SIri Rurouni Kenshin ataupun lebih dikenali sebagai Samurai X akan mendapat adaptasi anime baru pada tahun 2023. Kalau anda ingin tahu, adaptasi terbaru ini merupakan remake yang akan mengikut manga bermula daripada bab pertama. Bersama-sama pengumuman ini, trailer rasmi dan visual utama untuk anime tersebut telah didedahkan. Anda boleh menonton trailer tersebut di bawah:

Animasi anime Rurouni Kenshin remake ini akan dihasilkan oleh LIDEN FILMS. Staf utama termasuk Hideyo Yamamoto sebagai pengarah, Hideyuki Kurata sebagai komposer siri, Terumi Nishii sebagai pereka watak dan Yu Takami sebagai komposer muzik. Watak Kenshin Himura dan Kaoru Kamiya akan masing-masing dibawa oleh Soma Saito dan Rie Takahashi.

Berikut adalah sinopsis ringkas tentang siri Rurouni Kenshin:
Pada tahun-tahun terakhir era Bakumatsu, terdapat seorang pembunuh upahan legenda yang dikenali sebagai Hitokiri Battousai. Ditakuti sebagai pembunuh tanpa belas kasihan, dia tidak dapat ditandingi di seluruh negara, tetapi secara misteri menghilangkan diri pada kemuncak Revolusi Jepun. Walaupun 10 tahun berlalu, nama Battousai masih menimbulkan ketakutan di hati veteran perang.Tanpa mereka sedari, Battousai telah meninggalkan kehidupan lama yang kejam dalam usaha untuk bertaubat atas dosa-dosanya, dan kini hidup sebagai Kenshin Himura, seorang ronin dengan sikap ceria dan semangat yang teguh. Bersumpah tidak akan membunuh lagi, Kenshin mendedikasikan dirinya untuk melindungi yang lemah.Suatu hari, dia terserempak dengan Kaoru Kamiya di dojonya, sedang diancam oleh seorang penyamar yang mendakwa dirinya Battousai. Selepas dibantu oleh Kenshin, Kaoru membenarkan dia tinggal di dojo.

Untuk anda yang tidak mengenali siri ini, ia merupakan siri manga yang dihasilkan oleh Nobuhiro Watsuki. Siri ini mempunyai lebih 73 juta salinan yang diedar ke seluruh dunia. Warner Bros. Pictures mengeluarkan adaptasi filem live action pada tahun 2012. Ansuran keempat telah dikeluarkan baru-baru ini pada 23 April 2021 di Jepun dan tersedia di Netflix.
Jangan lupa untuk ikuti kami di TikTok!
  @gamersantaimy
Tags: RemakeRurouni KenshinSamurai X